Coronafeirws : cyngor i bobl ifanc – Shelter Cymru\nMae pobl ifanc yng Nghymru wedi gorfod gwneud newidiadau mawr i’w bywyd oherwydd coronafeirws.\nMae’n iawn i deimlo’n ofnus ac i boeni am y newidiadau hyn a sut y gallent effeithio ar dy sefyllfa dai.\nMae yna lawer o help a chefnogaeth ar gael o hyd – rydym wedi nodi manylion sefydliadau cenedlaethol a all dy helpu isod.\nI weld y cyngor diweddaraf ar coronafeirws gan Lywodraeth Cymru cer at Llyw.Cymru\nOs nad wyt ti’n teimlo’n ddiogel gartref, mae’n rhaid i ti gael help.\nFfonia Childline ar 0800 1111 neu ffonia 999 os wyt mewn pergyl uniongyrchol. Gall yr heddlu ddod i dy gartref o hyd.\nMae’n bwysig dy fod yn parhau i dalu dy rhent os yn bosib.\nOs wyt yn ei chael yn anodd i dalu, cysyllta â dy landlord cyn gynted â phosib ac edrycha ar ein cyngor i weld pa help sydd ar gael i rhoi trefn ar dy arian.\nDwi’n ddigartref neu’n poeni am ddod yn ddigartref yn ystod y pandemig\nBydd dy gyngor lleol dal yn gallu dy helpu.\nYn ddibynnol ar dy sefyllfa, efallai bydd y cyngor yn gallu dy atal rhag dod yn ddigartref, neu, os bydd yn angenrheidiol, dod o hyd i rywle i ti aros a bod yn ddiogel.\nCysyllta gyda’r adran dai yn dy gyngor lleol cyn gynted â phosib a gofyn i wneud cais digartrefedd.\nOs wyt yn ansicr o ba gyngor a ddylai dy helpu, fe allu di wirio yma.\nOs yw’r cyngor yn dweud nad ydyn nhw’n gallu dy weld wyneb yn wyneb yna dylent allu cymryd dy gais dros y ffôn.\nDwi’n syrffio soffa\nOs wyt ti’n syrffio soffa gall fod yn anodd i ti ddilyn y rheolau cadw pellter cymdeithasol ac aros gartref.\nEr bod gennyt do uwch dy ben rwyt dal yn cael dy ystyried yn ddigartref a dylai’r cyngor lleol fod yn gallu dy helpu.\nCysyllta â’r cyngor a gofyn i wneud cais digartrefedd.\nOs oes gen ti angen blaenoriaethol yna dylai’r cyngor ddarparu llety brys addas i ti er mwyn i ti aros yn ddiogel yn ystod y pandemig.\nCael anhawster talu dy rhent?\nMae nifer o bobl yn ei chael hi’n anodd ar hyn o bryd gan eu bod wedi colli eu swyddi neu mae eu hincwm wedi gostwng yn sylweddol oherwydd y pandemig. Efallai yr oeddet ar gontract dim oriau a / neu mae busnes dy gyflogwr wedi cau.\nPaid a chladdu dy ben yn y tywod. Mae dal rhaid i ti dalu rhent yn ystod y pandemig. Os na, efallai y byddi yn cael dy ddadgrtrefu ar ôl iddo ddod i ben.\nOs wyt yn cael problem i dalu, cysyllta gyda dy landlord cyn gynted â phosib.\nEfallai y bydd dy landlord yn cydymdeimlo gyda dy sefyllfa ac efallai y bydd yn cytuno i daliadau hwyr neu i ostwng dy rhent am gyfnod.\nGwna’n siwr bod unrhyw gytundeb yr wyt yn gwneud â’r landlord yn cael ei ysgrifennu (mae neges destun neu ebost yn iawn).\nOs wyt yn derbyn budd-daliadau, gwna’n siŵr dy fod yn cael popeth y mae gennyt hawl iddo. Os wyt yn derbyn credyd cynhwysol neu fudd-dal tai efallai y bydd modd i ti wneud cais am daliad disgresiwn at gostau tai i helpu gyda dy gostau.\nOs nad wyt yn derbyn budd-daliadau efallai y bydd modd i ti wneud cais am gredyd cynhwysol a all gynnwys help tuag at dalu dy rhent.\nGellir gwirio yr hyn y mae modd i ti hawlio yma.\nGadael dy denantiaeth yn gynnar\nOs wyt ti eisiau gadael dy denantiaeth yn gynnar oherwydd coronfeirws (er enghraifft, rwyt yn fyfyriwr ac wedi gorfod dychwelyd gartref i fod gyda’r teulu), mae’n rhaid i ti wneud yn siŵr dy fod yn dod a’r denantiaeth i ben yn y ffordd gywir.\nRwyt dal yn gyfrifol am dalu dy rhent tra bod dy denantiaeth yn parhau, hyd yn oed os nad wyt yn byw yno.\nGwiria dy gytundeb tenantiaeth i weld a yw’n dweud unrhyw beth am dalu rhent pan nad ydych yn yr eiddio neu ddod â’r denantiaeth i ben yn gynnar.\nCysyllta gyda dy landlord cyn gynted â phosib i esbonio dy sefyllfa.\nDim ond os oes cymal torri neu os byddwch yn negodi diwedd cynnar i’r cytundeb gyda’r landlord y mae modd dod â thenantiaeth tymor penodol i ben yn gynnar.\nEfallai y bydd dy landlord yn cydymdeimlo â dy gais i adael os yw’n deall dy rhesymau. Er enghraifft, os bu’n rhaid i ti symud ar frys oherwydd dy fod di neu aelod o’r teulu yn sâl neu angen cefnogaeth.\nOs oes angen i ti gasglu dy eiddo o denantiaeth yr wyt yn barod wedi symud allan ohoni, edrycha ar y canllawiau hyn gan Lywodraeth Cymru yn gyntaf.\nGellir dod o hyd i fwy o wybodaeth am adael tenantiaeth yn gynnar yma.\nYdy dy landlord am i ti adael oherwydd coronafeirws?\nOs oes cytundeb tenantiaeth gennyt yna ni all dy landlord ofyn i ti adael heb ddilyn y camau cywir i dy ddadgartrefu.\nMae’r camau yma’n dal i fod yn berthnasol yn ystod y pandemig.\nMae deddfau brys yn golygu bod gennyt hawl ar hyn o bryd i gael 3 mis o rybudd cyn y gall dy landlord wneud cais i’r llys i dy ddadgartrefu.\nMae’n anghyfreithlon i dy landlord wneud i ti i adael heb roi 3 mis o rybudd i ti neu gael gorchymyn llys.\nMae hefyd yn anghyfreithlon i dy landlord i dy gloi allan o dy gartref.\nGellir dod o hyd i fwy o wybodaeth am ddadgartrefu anghyfreithlon yma.\nDwi ddim yn teimlo’n ddiogel gartref, pa help alla i gael?\nOs yw aros gartref yn dy rhoi mewn perygl o gael dy gam-drin gan rywun arall yn dy gartref, mae help ar gael.\nNid yw cyfyngiadau symud yn dy atal rhag gadael y tŷ i gael help.\nOs wyt mewn perygl uniongyrchol, ffonia 999.\nOs wyt yn poeni y byddai siarad yn dy rhoi mewn mwy o berygl, mae modd defnyddio’r system Ateb Tawel. Pan fyddi di’n ffonio 999, bydd derbynnydd ffôn yn gofyn pa wasanaeth brys yr wyt eisiau. Os na elli siarad, dalia ar y llinell nes i ti glywed y neges “rydych chi drwodd i’r heddlu”. Yna dylet bwyso 55 – bydd dy alwad yn cael ei throsglwyddo i’r heddlu lleol fel argyfwng.\nOs oes rhaid i ti adael oherwydd camdriniaeth neu fygythiadau cam-drin, cysyllta gyda dy gyngor lleol, dylent allu dy helpu i ddod o hyd i rywle i aros. Mae mwy am ba help sydd ar gael yma.\nOs wyt ti’n teimlo dy fod yn cael dy gam-drin ac angen siarad â rhywun, mae yna sefydliadau ar agor – defnyddia’r teclyn chwilio isod.\nBle alla i gael help gyda fy arian?\nEfallai y bod modd i ti gael budd-daliadau os:\nwyt ti’n colli dy swydd\nnad wyt ti’n gallu gweithio oherwydd salwch neu’n hunanynysu\nyw dy cyflog yn gostwng.\nDefnyddia gyfrifiannell budd-daliadau entitledto i weld beth alli di ei hawlio.\nOs wyt ti o oedran gweithio efallai y bod modd i ti wneud cais am gredyd cynhwysol (CC). Gall CC gynnwys cais am help gyda dy gostau tai, gan gynnwys taliadau rhent. Fel arfer mae’n rhaid aros 5 wythnos cyn y taliad cyntaf ond efallai y bydd modd cael blaenswm CC o fewn ychydig ddyddiau os nad wyt ti’n gallu aros.\nGwneir ceisiadau am CC ar-lein. Ar hyn o bryd nid oes rhaid i ti fynd i’r Ganolfan Waith nac unrhyw asesiadau meddygol mewn perthynas â’r cais. Clicia yma i gael mwy o fanylion am sut i wneud cais.\nI gael mwy o wybodaeth ar wneud cais am fudd-daliadau yn ystod y pandemig coronafeirws clicia yma.\nOs wyt ti angen mwy o wybodaeth neu help gyda materion ariannol darllen ein tudalennau cyngor ariannol.\nHelp gyda talu dy dreth cyngor a biliau eraill\nEfallai y byddi di’n gallu cael help neu eithriad rhag talu dy dreth gyngor. Mae hyn yn cynnwys pan:\ndy fod ar incwm isel\nbod pawb yn dy gartref yn fyfyrwyr llawn amser mewn prifysgol neu goleg\nmae pawb yn dy gartref o dan 18 oed, neu\nrwyt wedi gadael gofal ac o dan 25 oed.\nGellir dod o hyd i fwy o wybodaeth am y help sydd ar gael i dalu dy dreth cyngor yma.\nMae banciau bwyd yn darparu parseli bwyd i bobl mewn angen. Cysyllta gyda’r Trussell Trust i ddod o hyd i dy fanc bwyd agosaf ac yna cysyllta gyda nhw i weld beth sy’n cael ei gynnig yn dy ardal.\nBiliau cartref eraill a threuliau hanfodol\nEfallai bod modd i ti gael Taliad Cymorth Brys o’r Gronfa Cymorth Dewisol (CCD) i helpu i dalu costau hanfodol fel dewis olaf. Mae mwy o wybodaeth yma.\nOs wyt ti’n fyfyriwr prifysgol ac yn cael trafferth gydag arian, cysyllta â dy Undeb Myfyrwyr NUS a gofynna am wneud cais i gronfa caledi prifysgol.\nMae rhai prifysgolion wedi sefydlu tudalennau cyllido torfol i godi arian ar gyfer myfyrwyr sydd angen cymorth ariannol yn ystod y pandemig. I gael mwy o wybodaeth am gymorth myfyrwyr cer at llyw.cymru.\nSgwrsia gydag un o’n cynghorwyr gan ddefnyddio ein gwasanaeth negeseuon gwib\nFfonia ein llinell gymorth arbenigol o ran tai ar 08000 495 495\nGwasanaethau Cymorth Cenedlaethol\nCyngor a Chefnogaeth Ariannol\nGadael Gofal/Plant sy’n derbyn gofal\nAll Cyngor a Chefnogaeth Ceiswyr lloches a ffoaduriaid Ymyrraeth Argyfwng Cymorth Anabledd Cam-drin Domestig Cymorth Cyflogaeth Cymorth Teuluol Cyngor a Chefnogaeth Ariannol Iechyd a Lles Gadael Gofal/Plant sy’n derbyn gofal LHDTQ+ Iechyd a Lles Meddyliol


Pam Mae Tlodi yn Broblem yn Albania? - Living Water Adopt-a-Child\nChwefror 12, 2022|In Albania, Newyddion Cyffredinol|Cofnodion 4\nO 2020 ymlaen, Albania oedd y bumed wlad dlotaf yn Ewrop. Tra'n gwella'n raddol, gall tlodi yno fod yn gymhleth ac yn ddryslyd. Os ydych chi'n noddi plentyn, gweddw neu berson anabl yn Albania, mae'n arferol meddwl, “Pam mae Albania'n cael cymaint o drafferth gyda thlodi?”\nO wledydd tramor, gallai fod yn anodd deall y rhesymau dros dlodi eithafol, ond rydym am geisio mynd i’r afael â rhai o’r cwestiynau anodd hyn.\nComiwnyddiaeth a Effeithiwyd ar Albania\nAm bron i hanner canrif, bu Albania dan lywodraeth Gomiwnyddol dotalitaraidd. Hyd at 1991/1992, datgymalwyd yr arweinwyr Comiwnyddol yn Albania â thirfeddianwyr dosbarth uwch a llawer o weithwyr proffesiynol dosbarth canol, clerigwyr a deallusion. Mewn sawl ffordd, gadawodd hyn y wlad ar lefel y ddaear.\nErs hynny, mae'r ailadeiladu economaidd wedi gweld llawer o fanteision ac anfanteision. Ymfudodd llawer o weithwyr i wledydd cyfagos, gan adael llai o lafurwyr i ailadeiladu'r wlad. Mae’r wlad yn parhau i fod yn brin o lawer o seilwaith—yn enwedig ffyrdd, trydan a dŵr glân—a oedd yn un o’r rhesymau mwyaf y gwrthodwyd aelodaeth o’r Undeb Ewropeaidd ddwywaith iddi.\nAlbania Yn Cael Ei Ffrwydo Gyda Diweithdra a Diffyg Gwaith\nMae gan Albania gyfradd ddiweithdra uchel a chyfradd tangyflogaeth uwch fyth. Gwnaeth pandemig COVID-19 ddiweithdra hyd yn oed yn waeth.\nHyd yn oed pan fyddant yn gyflogedig, mae Albaniaid sy'n byw mewn tlodi yn gwneud rhwng $2 a $5.50 USD bob dydd. Mae dros 80,000 o Albaniaid yn dibynnu ar gymhorthdal y llywodraeth er mwyn cyrraedd bob mis.\nDaw bron i hanner cyflogaeth Albania o’r diwydiant amaeth, ond dim ond poblogaeth fechan sy’n berchen ar dir, a hyd yn oed llai yn berchen ar offer ffermio modern. Fel tlodi yn Guatemala, yn ystod y tu allan i'r tymor neu mewn blynyddoedd amaethyddol gwael, yn aml nid oes digon o waith i'w wneud. Mae llawer o bobl yn gadael y wlad i chwilio am waith, ac yn aml mae'n rhaid i blant roi'r gorau i'r ysgol er mwyn gweithio i helpu i gefnogi eu teuluoedd. I rai o’r cymunedau yr ydym yn eu gwasanaethu, mae gan eu trefi ffatrïoedd sy’n darparu cyflogaeth. Fodd bynnag, mae'r amodau gwaith yn wael ac ychydig iawn o iawndal.\nAlbania Angen Gobaith\nMae llawer o Albaniaid yn adrodd am ddiffyg gobaith ar gyfer y dyfodol. Gyda hanes o entrepreneuriaeth wedi'i dileu gan arweinwyr Comiwnyddol a llygredd endemig heddiw mewn llywodraethau lleol, mae rhagolwg cadarnhaol ar gyfer y dyfodol yn dod yn hynod heriol. Os bydd myfyrwyr Albanaidd yn cyrraedd addysg uwch, maent yn aml yn symud i ddinasoedd mwy, gadael tlodi dwys yn ardaloedd gwledig y wlad.\nYn bwysicaf oll, mae Albania yn genedl anffyddiol yn bennaf. O'r rhai sy'n ymarfer crefydd o unrhyw fath, mae llai nag 1% yn Gristnogion. Ein cenhadaeth yn Living Water Adopt-A-Child yw dod â gwir obaith i'r bobl dlawd hyn. Trwy ofalu am eu hanghenion corfforol, rydyn ni’n agor y drws i gynnig gobaith Iesu Grist sy’n rhoi bywyd iddyn nhw.\nCawn ein hysgogi gan Ei gariad i helpu i wneud newid parhaol i'r tlotaf o'r tlodion yn ein hannwyl Albania. I ddysgu mwy am sut y gallwch ymuno â ni i ddiwallu'r anghenion mwyaf enbyd yn Albania, ewch i'n Tudalen Ffyrdd o Roi.\nFfynonellau: Llyfr Ffeithiau CIA y Byd, Mynegai Newyn Byd-eang, Banc y Byd, Prosiect Borgen


Mae hyn yn fideo am ddim yn anelu at gyflwyno'r gwahanol ffactorau i'w rheoli i gynyddu'r SEO eich gwefan. Fy nod yw eich helpu chi i daro'r dudalen gyntaf ar beiriant chwilio Google er mwyn cynyddu traffig i'ch gwefan.\nOnd byddwch yn wyliadwrus, mae'r hyfforddiant hwn yn dangos i chi ffactorau cyfeiriadau naturiol da ar Google heb fynd i fanylion :\np'un a rydych chi'n defnyddio'r elfennau rydw i'n eu cyflwyno i chi i'w gwneud eich ymchwil eich hun. p'un a rydych chi'n dewis mynd ymhellach trwy gymryd fy hyfforddiant cyflawn ar gyfeirio'n naturiol neu fy hyfforddiant mewn ymchwil allweddair yn unig.\nDywedwch wrth eich hun y byddai dod i mewn yn gyntaf ar dudalen gyntaf Google yn gorwedd i chi, gan na all hyd yn oed yr SEO gorau yn y byd ei ragweld. Mae ein gwefannau yn destun algorithmau peiriannau chwilio sy'n newid bob blwyddyn. Ar y llaw arall, mae gennym y posibilrwydd o roi uchafswm o signalau cadarnhaol i wella ein safle. Dyma'r union beth rwy'n ei gynnig i chi gyda chrynodeb cyflym o'r pwyntiau sylw at gyfeirio'n naturiol ...\nAm ddim: Deall ffactorau cyfeiriadau naturiol da at eich gwefan Rhagfyr 28ydd, 2020Tranquillus\nDARLLENWCH Gwella eich ynganiad Ffrangeg gyda Shadowing? Cwrs 2


#CaruMapiau – Linda Tomos\n#CaruMapiau / Casgliadau / Collections / Newyddion a Digwyddiadau - Postiwyd 24-08-2017\nEin Prif Weithredwr a Llyfrgellydd Cenedlaethol Linda Tomos sydd yn esbonio pam ei bod yn #CaruMapiau\nMae hi’n 1675 – sut ydw i’n cyrraedd adref?\nThe Road from Welshpool\nHeddiw, rydym yn cymryd atlasau ffordd yn ganiataol, ond hyd y nes cyhoeddodd John Ogilby ei arolwg o 70 o brif ffyrdd yng Nghymru a Lloegr yn 1675 o’r enw Britannia, ychydig o gymorth oedd gan deithwyr i ddatrys y broblem o gyrraedd pen y daith. Trefnwyd y mapiau fel sgrôl gyda phob stribyn yn cynnwys gwybodaeth ddefnyddiol megis bryniau ac afonydd, eglwysi ac ystadau, ac yn nodi a oedd gwrychoedd yn amgáu’r ffordd neu beidio. Roedd tirnodau lleol, tafarndai, pontydd a rhydau yn gymorth i sicrhau fod teithwyr ar y trywydd iawn. Arweiniodd Ogilby chwyldro drwy ffurfioli mesur y filltir yn 1,760 llath, i sefydlu graddfa unffurf o 1 modfedd i bob milltir ar draws ffiniau sirol. Yn flaenorol, roedd siroedd yn cydnabod hyd gwahanol ar gyfer milltir – byddai hyn wedi arwain at atlas ffyrdd camarweiniol tu hwnt!\nMae hwn yn fap o’r Trallwng i Gaernarfon – ffordd rwy’n ei adnabod yn dda, a byddai’r map yn ddigon da i ddangos y ffordd adref i mi pe bawn yn cael fy nghludo yn ôl i 1675, er na fyddai’r crocbrenni ger y castell yn Harlech bellach yn arwydd amlwg! Rwy’n edmygu dyfeisgarwch Ogilby a’r ffaith ei fod yn benderfynol i gwblhau’r gwaith. Ni chafodd fywyd hawdd. Bu mewn carchar i ddyledwyr ddwywaith, a chollodd ei holl eiddo ddwywaith hefyd: unwaith mewn llongddrylliad ac yna yn Nhân Mawr Llundain ym 1666. Rhoddodd y trychineb olaf rywfaint o waith iddo fel syrfëwr ac ym 1674 fe’i penodwyd fel ‘Cosmograffydd ac Argraffydd Daearyddol Ei Mawrhydi’. Aeth bron i hanner can mlynedd heibio cyn i’r cyhoeddwyr gopïo dyluniad Ogilby, yn bennaf i geisio cynhyrchu fersiwn o’i atlas i’w gludo ar deithiau.


Ein Byd | Mudiad yr Urdd yn 100 oed\nMudiad yr Urdd yn 100 oed\nMae gan bob ysgol yng Nghymru gyswllt gyda’r Urdd. Mae’r Urdd yn fudiad sy’n darparu cyfleoedd i blant a phobl ifanc fwynhau profiadau trwy gyfrwng y Gymraeg. Sefydlwyd Urdd Gobaith Cymru gan Syr Ifan ab Owen Edwards ym 1922 ac eleni bydd y mudiad yn dathlu ei ganmlwyddiant.\nBwriad Syr Ifan ar y dechrau oedd amddiffyn yr iaith Gymraeg. Er bod dros filiwn o bobl yn siarad Cymraeg ar ddechrau'r ganrif ddiwethaf roedd Syr Ifan yn poeni nad oedd plant yn cael digon o gyfleoedd i fwynhau siarad yr iaith tu allan i’r cartref.\nErs hynny, mae’r Urdd wedi mynd o nerth i nerth ac wedi dathlu sawl carreg filltir. Agorwyd Adran gyntaf yr Urdd yn Treuddyn Sir Y Fflint ym 1922 ac adran gyntaf De Cymru yn Abercynon ym 1924.\nPenderfynodd Syr Ifan gynnal gwersylloedd i’r aelodau gan ddod at ei gilydd i gymdeithasu ac ar ôl arbrofi gyda gwersyll symudol agorwyd gwersyll sefydlog cyntaf yr Urdd yn Llangrannog ym 1932, a Glan-llyn ym 1950. Erbyn heddiw mae’r gwersylloedd yn cynnig pob math o brofiadau i ieuenctid Cymru o lethr sgïo i farchogaeth i hwylio a chanŵio ar Lyn Tegid ac, yn ôl gwefan yr Urdd, mae 49,000 yn ymweld â'r gwersylloedd bob blwyddyn! Fe ymddangosodd y cymeriad hoffus Mr Urdd am y tro cyntaf ym 1976 a bydd ei bresenoldeb yn siŵr o fod yn amlwg yn nathliadau canmlwyddiant.\nYdych chi erioed wedi mynychu Eisteddfod neu fabolgampau’r Urdd?\nCynhaliwyd yr Eisteddfod gyntaf yr Urdd yng Nghorwen ym 1929 a’r mabolgampau ym 1932.\nOs ewch chi ar wefan presennol yr Urdd fe welwch fod y mudiad yn cynnig llawer mwy i’w haelodau yma yng Nghymru a dramor. Mae’r Urdd wedi sefydlu partneriaethau ar draws y byd, un o’r rhain yw Disneyland ym Mharis ble mae cyfle i aelodau gymryd rhan mewn gweithgareddau yno yn ystod dathliadau Cymreig y parc ar Fawrth 1af. Mae Mistar Urdd a Mickey Mouse yn ffrindiau mawr!\nDethlir y canmlwyddiant gydol 2022 ble bydd yr Urdd yn “cydnabod y gorffennol ac arloesi at y dyfodol.”\nY diwrnod neu'r flwyddyn sy'n syrthio 100 mlynedd ar ôl digwyddiad pwysig.\nWedi cyrraedd gwersyll Llangrannog ac yn rhannu ystafell gyda 5 o fy ffrindie. Gwych! Edrych ‘mlaen i sgîo yn y bore. Pysgodyn a sglodion i swper. Perffaith!\nCodi yn gynnar ar ôl dwy awr o gwsg! Brecwast bendigedig a bore hwyliog ar y llethr sgîo. Disgyn 5 gwaith!! Merlota p’nawn ma a Bydi y ceffyl yn crwydro i bob man. Disgo heno a chyfle i ymlacio.\nDydd Mercher 9 Chwefror 2022\nDiwrnod gorau’r wythnos hyd yma. Gwibgartio bore ‘ma a minnau yn symud fel y gwynt i ennill y râs. Cyntaf amdani. Nofio ar ôl cinio ac yna saethyddiaeth cyn amser tê. Canol y targed ar y saeth gyntaf! Seren! ;)\nIechyd a diogelwch y gwersyllwyr.\nGwaith yr hyfforddwr yn Llangrannog\nCerdded o gwmpas y llethr sgïo i chwilio am fylchau yn y matiau a'u cywiro gyda deunydd neilon newydd. Deg sgid fwrdd angen tynhau'r sgriwiau llywio. Bydd criw dysgwyr yn dod i’r gwersyll pnawn ‘ma. Dau wibgart newydd wedi eu gosod gyda’i gilydd. Dyna set o ddwsin yma nawr. Yr asesiad risg damwain wedi ei uwchraddio.\nMini bws yn cludo plant 11-16 oed gydag anableddau i ferlota am 11:00 y.b.\nHelmedau, gwartholion a ffrwynau yn barod ar y pegiau yn y stablau. Tywod glan a llwch llif yn cyrraedd ar y lori i’w tywallt ar lawr yr helm geffylau ac yn y cwrt trotian. Sicrhau fod 4 swyddog cofrestredig ar gael i hyfforddi’r plant am y prynhawn. Seren, y ferlen dawel yn edrych yn hardd iawn wedi ei golchi a’i brwsio - yn barod i gario plant ar ei gefn.\nSwyddog diogelwch yr Urdd yn galw i edrych ar safon yr hoist codi plant at y ceffylau. Angen archwilio’n rheolaidd. Hyfforddiant newydd i’r swyddogion yn y stablau am 10:00. Gosod yr hoist i bwrpas rhoi person ar gefn ceffyl.\nSut mae pawb? Mae Keith a fi yn cysgu ym mhabell clogwyn yng ngwaelod y cae. Diolch byth bod gen i dortsh, dwi’n cuddio hi yn y sach gysgu. Dwi yn rhannu pabell hefo 4 o fechgyn o Ben Llŷn a phob un yn hoffi pêl droed. Dwi’n cael cinio a swper efo dros 150 bob dydd. Ar y cyfan mae’r bwyd yn reit dda i ddweud y gwir.\nCerddais dros y mynydd i ynys Lochtyn a nofio yn y môr yn Llangrannog heddiw. Fe wnaeth y Swogs wneud cylch o’n cwmpas i’n cadw’n saff i gael chwarae pêl yn y dŵr. Ydy pawb yn iawn adre? Dwi’n cael llawer o hwyl ac mae bechgyn o’n pabell ni yn canu mewn grŵp efo cribau a phapur yn yr eisteddfod tai heno yn y gampfa. Chwythu drwy grib gwallt. Ni sydd am ennill!\nFydda i adre ar y bws ddiwedd prynhawn Gwener.\nDathlu 100 mlynedd o Urdd Gobaith Cymru\nMae’n ddiwrnod mawr i Urdd Gobaith Cymru heddiw wrth i’r mudiad ddathlu ei ben-blwydd yn 100 oed.\nHeddiw ar Ddiwrnod Cariad @ Urdd bydd dathliadau canmlwyddiant mudiad ieuenctid cenedlaethol Cymru yn dechrau gyda pharti pen-blwydd ar-lein mwyaf yn hanes y mudiad, gydag ymgais i dorri record byd. Heddiw bydd yr Urdd a’r genedl gyfan yn ymgeisio i dorri record byd Guinness drwy uwchlwytho gymaint â phosib o recordiadau fideo o unigolion, grwpiau a theuluoedd yn canu fersiwn fer o’r gân eiconig, Hei Mistar Urdd, i Twitter a Facebook rhwng 10:45 a 11:45. y.b.\nMae dros 80,000 wedi cofrestru i gymryd rhan yn y dathliadau ar y diwrnod gan gynnwys ysgolion, elusennau a grwpiau cymunedol ledled y wlad.\nBydd Sain Ffagan Amgueddfa Werin Cymru yn agor arddangosfa newydd i nodi canmlwyddiant y mudiad a bydd rhai o’n hadeiladau mwyaf eiconig yng Nghymru sef Senedd Cymru, Canolfan y Mileniwm a’r Llyfrgell Genedlaethol yn chwifio baner Cymru neu’n eu goleuo mewn coch, gwyn a gwyrdd fel rhan o’r dathliadau!\nDywedodd Sian Lewis, Prif Weithredwr yr Urdd, “Mae ein dyled ni fel cenedl yn enfawr i weledigaeth Syr Ifan. Mae’r Urdd wedi bod yn fudiad hollol unigryw ac arloesol ers y cychwyn, ac mor berthnasol heddiw i fywydau pobol ifanc ag yr oedd ganrif yn ôl.”\nPen-blwydd hapus iawn i’r Urdd. Ymlaen i’r 100 mlynedd nesaf!\nSylfaenydd yr Urdd 1922\nDyddiad geni - Dyddiad marw:\n25/07/1895. Bu farw 1970\nYsgol Ramadeg y Bala / Coleg Prifysgol Aberystwyth 1912-1915 / Prifysgol Rhydychen 1918 – 1920\nAcademydd Cymreig ac awdur / Golygydd Cymru’r Plant 1922 – cylchgrawn Yr Urdd\nSefydlydd Urdd Gobaith Cymru\n1947 - Ei urddo’n farchog am ei wasanaeth i fudiadau ieuenctid Cymru..\nCyflawniadau i’r Urdd:\n1928 - Sefydlu’r gwersyll cyntaf i fechgyn yn Llanuwchllyn. Rhes o bebyll mewn cae! / 1950 – Agor gwersyll Glan-llyn\nMannau hanesyddol Syr Ifan ab Owen Edwards o gwmpas Llanuwchllyn\nCartref Syr Ifan ab Owen Edwards yn blentyn – Neuadd Wen (Codwyd gan ei dad O. M. Edwards).\nGwersyll Glan-llyn. Syniad Syr Ifan ab Owen Edwards oedd cael gwersyll gwyliau. Agorwyd Glan-llyn yn 1950.\nCodwyd Y Gilfach Goffa er cof am Dad a Mab ym mhentref Llanuwchllyn. Arwydd gwybodaeth am y teulu ydyw.\nBedd Syr Ifan ab Owen Edwards ac Y Fonesig Eirys Mary Edwards.\nI ddathlu pen-blwydd y mudiad yn 100 oed mae'r Urdd wedi lansio ffilmiau cyffrous newydd i hyrwyddo'r gwersylloedd.\nBeth mae'r Urdd yn gynnig i bobl ifanc yn y gwersylloedd? Beth am wylio'r clipiau ffilm yn y dosbarth i weld beth mae'r gwersylloedd yn gynnig i ieuenctid Cymru? Mae'r gwersylloedd yn cynnig gweithgareddau gwahanol ac yn adlewyrchu'r ardal leol o gwmpas y gwersylloedd.\nBeth am drafod a nodi'r gweithgareddau mewn tabl ar gyfer pob un o'r gwersylloedd? Pa weithgareddau sy'n apelio atoch chi? Ym mha wersyll fyddech chi’n hoffi treulio gwyliau haf?\nI ddathlu pen-blwydd y mudiad yn 100 oed mae'r Urdd wedi lansio ffilmiau cyffrous newydd i hyrwyddo'r gwersylloedd ar gyfer 2022.\nWrth ddod yn aelod o fudiad yr Urdd, byddwch yn derbyn bathodyn yn rhan o’ch pecyn aelodaeth. Ond pa mor gyfarwydd ydych â bathodyn yr Urdd?\nCrwn oedd y bathodyn cyntaf. Mary, sef dyweddi Syr Ifan, gynlluniodd y cyntaf a dywedodd Syr Ifan ab Owen Edwards wrth blant Cymru a fyddai’n aelodau: “Fe fydd gan bob aelod fathodyn a thystysgrif... mae llun y ddraig goch ar y canol, a’r darian, a lliw gwyrdd y caeau o’i chwmpas, ac o gwmpas y cwbl ceir cylch gyda’r geiriau "URDD GOBAITH CYMRU FACH".\nRoedd aelodau yn cael mynediad am ddim i Eisteddfod gyntaf yr Urdd yng Nghorwen yn 1929 ond iddynt wisgo eu bathodyn.\nRhoddwyd bathodyn arbennig i ddysgwyr yn 1930. Ar ôl iddynt feistroli digon o Gymraeg caent fathodyn aelod llawn am ddim.\nYn 1944 crëwyd triban yr Urdd. Y bathodyn crwn a ddefnyddiwyd bob tro cyn hynny. R. L. Gapper gynlluniodd y triban, sy’n symbol perffaith i’r Urdd yn goch, gwyn a gwyrdd.\nGwyn = Crist\nCoch = Cyd-ddyn\nGwyrdd = Daear Cymru.\nA dyna’r arwyddair “I Gymru, i Gyd-ddyn, i Grist” – dyna’r arwyddair yr adeg honno hyd yn ddiweddar iawn. Mae arwynebedd y tri lliw yn union yr un fath!\nYn 1976 crëwyd y cymeriad Mr Urdd o’r triban fel bathodyn newydd. A phob blwyddyn ers hynny mae’r cymeriad hoffus hwn yn cario eitem i ddathlu’r flwyddyn aelodaeth. Mae’n bosib fod gennych un!\nYn 1996 a’r Urdd yn dathlu 75 mlynedd, rhannwyd bathodyn unigryw wedi ei greu yn arbennig i’w wisgo. Bathodyn crwn lliw aur gyda’r triban yn y canol efo’r rhif 75 a’r geiriau “YR URDD ER MWYN CYMRU” o gwmpas yr ymyl gron.\nMae 2022 yn dathlu 100 mlynedd, ac mae bathodyn arbennig i ddathlu’r achlysur hanesyddol.\nA oes gennych gasgliad o fathodynnau? Tybed oes gennych chi un ohonynt?


Aelwyd - Canolfan Grefft Rhuthun\nTua’r gofod mewnol Cymreig cyfoes\nClaire Cawte, Sarah Christensen, Mandy Coates, Ann Catrin Evans, Rosie Farey, Helen Flynn, Astrid de Groot, Simon Hulbert, Llio James, Sophie Schärer, Mick Sheridan, James a Tilla Waters, Neil Wilkin, Deiniol Williams, Yusuke Yamamoto\nAelwyd: mae teitl Cymraeg yr arddangosfa hon yn gyfystyr â chartref. Drwy eu deunydd, eu gwneud, eu stori neu eu defnydd, mae’r gwrthrychau yn yr arddangosfa hon yn archwilio synnwyr sydd wedi’i wreiddio’n ddwfn o berthyn a chartref.\nBydd gwrthrychau’n cynnwys carthenni wedi’u gwehyddu â llaw gan Llio James a’r rheiny’n amheuthun o gyfoes a’r un pryd yn parhau’r traddodiad dylunio tecstilau Cymreig. Llestri unigryw Deiniol Williams sy’n ymgorffori cerrig a chlai a gasglwyd o’r dirwedd Gymreig. A chyfansoddiadau print torlun leino Sophie Scharer o wrthrychau cyffredin hoff sydd ag ôl traul.\nWrth archwilio’r affinedd rydyn ni’n ei deimlo tuag at wrthrychau wedi’u gwneud â llaw mae Aelwyd yn eich gwahodd i fwynhau un llwybr posibl tua’r gofod mewnol Cymreig cyfoes.\nCuradur: Elen Bonner.\nCewch greu Toriad Papur pwrpasol â Helen Flynn\n14 Medi 10.30am – 1pm neu 2.30pm – 5pm £30 y sesiwn\nBydd Helen yn eich tywys drwy’r broses o greu toriad papur pwrpasol i ddathlu achlysur arbennig. Wedi’i ysbrydoli gan ‘sampleri’ tecstil, byddwch yn creu gwaith celf unigryw yn ymgorffori manylion personol ochr-yn-ochr â symbolau a motifau traddodiadol. Efallai yr hoffech ddod â ffotograff o’ch cartref neu linellau o gerdd neu gân i’w cynnwys yn eich dyluniad.\nFe ddarperir yr offer a’r defnyddiau i gyd.\nYn addas ar gyfer y rheiny sydd heb unrhyw brofiad blaenorol.\nGweithdy’n gysylltiedig ar arddangosfa Aelwyd – wedi’i noddi gan Nythu\nSgwrs Oriel â churadur Aelwyd\n3, 14 & 21 Medi 2pm AM DDIM dim angen bwcio\nYmunwch â churadur yr arddangosfa, Elen Bonner, i archwilio’r ffordd y gall gwrthrychau crefft cyfoes, drwy eu deunydd, eu gwneud, eu stori neu eu defnydd, feithrin synnwyr o berthyn sydd wedi’i wreiddio’n ddwfn.\nGwehyddu ‘Nyth Fodrwyau’ â Rosie Farey\n21 Medi 10.30am – 4.30pm £60, yn cynnwys cinio ysgafn\nYn ystod y gweithdy undydd hwn bydd Rosie’n eich cyflwyno i ddulliau sylfaenol gwehyddu brwyn yn cynnwys gwehyddiad siec, paru a gwehyddu border trac – gan roi’r sgiliau a’r hyder i chi wneud eich ‘nyth fodrwyau’ eich hun, wedi’i haddurno â blodau llafrwyn.\nGwnewch Lwy Garu gyfoes gyda Claire Cawte\n3 Awst 10.30am – 1pm neu 2.30pm – 5pm £30 y sesiwn\nGan weithio ag arlliwiau naturiol gwlân Cymreig byddwch yn dysgu sut i fondio’r edeifion cain i ffeltio llwy garu gyfoes – wedi’i ffurfio ar gen neu frigyn pigog. Byddwch yn gallu rhoi ei marc unigryw ei hun i’ch llwy drwy ei haddurno â defnyddiau wedi’u hel fel mwsogl, hadau a gwair.\nFe ddarperir y celfi a’r defnyddiau i gyd.\nYn addas ar gyfer y rheiny sydd heb unrhyw brofiad blaenorol\nGweithdy’n gysylltiedig ag arddangosfa Aelwyd – wedi’i noddi gan Nythu


OWEN, JOHN DYFNALLT (1873 - 1956), gweinidog (A), bardd, llenor, newyddiadurwr ac Archdderwydd Cymru | Y Bywgraffiadur Cymreig\nOWEN, JOHN DYFNALLT (1873 - 1956), gweinidog (A), bardd, llenor, newyddiadurwr ac Archdderwydd Cymru\nEnw: John Dyfnallt Owen\nPriod: Annie Owen (née Hopkin)\nRhiant: Angharad Owen\nRhiant: Daniel Owen\nGalwedigaeth: gweinidog (A), bardd, llenor, newyddiadurwr ac Archdderwydd Cymru\nAwdur: Geraint Elfyn Jones\nGanwyd 7 Ebrill 1873 yng Nghoedffalde, Llan-giwg, Morgannwg, ar odre'r Mynydd Du, yn fab i Daniel ac Angharad Owen. Collodd ei fam ac yntau'n flwydd oed a magwyd ef gan rieni'i dad. Cafodd ysgol yng Nghwmllynfell ac ar ôl cyfnod byr yn y lofa aeth i Academi Parcyfelfed (Ysgol yr Hen Goleg), Caerfyrddin, ac oddi yno i Goleg Bala-Bangor yn 1894. Bu'n gyfaill mynwesol i Ben Bowen a beirdd ifainc eraill ei ddydd. Parhaodd y diddordeb mewn eisteddfota drwy ei weinidogaeth yn Nhrawsfynydd (1898-1902) lle bu'n ddylanwad ar Ellis Humphrey Evans ('Hedd Wyn'); a Deiniolen (1902-05) lle daeth i adnabod Thomas Gwynn Jones a William John Gruffydd. Aeth wedyn yn weinidog i Sardis, Pontypridd (1905-10) a thra oedd yno enillodd goron eisteddfod Genedlaethol Abertawe yn 1907 ar ' Y greal sanctaidd ', wedi dod yn agos iawn yn y Rhyl yn 1904. Priododd, 10 Awst 1904, ag Annie Hopkin o Ystalyfera a bu iddynt ddau o blant. Yn 1908 daeth Dyfnallt yn aelod o'r Gyngres Geltaidd a bu ganddo ddiddordeb yn y gwledydd Celtaidd weddill ei oes. Yn 1910 derbyniodd alwad i Heol Awst, Caerfyrddin lle treuliodd weddill ei weinidogaeth. Yn 1916 aeth yn gaplan yr Y.M.C.A. i Béthune yn Ffrainc a chyhoeddodd lyfryn o gerddi a myfyrdodau unigryw ar ei brofiad sef Myfyrion a chaneuon maes y tân. Ysbeidiol ydoedd ei farddoni wedi hyn er iddo gyhoeddi casgliad o gerddi, Y greal a cherddi eraill (1946). Troes ei sylw at lenydda ac olrhain hanes achosion yr Annibynwyr. Stephen Hughes (1912), ' Tomos Glyn Cothi ' (Y Dysgedydd, 1933) a'r Tri Brawd o Lanbrynmair (Adroddiad Undeb yr Annibynwyr, 1928) oedd rhai o'i arwyr, ac ysgrifennodd amdanynt nid yn gymaint i groniclo ffeithiau ag i ysbrydoli oes newydd. Penodwyd ef yn olygydd Y Tyst yn 1927, swydd yr ymhyfrydai ynddi fel cyfrwng i fynegi ei ddaliadau am heddychiaeth, gwrthimperialaeth, cenedlaetholdeb a Christnogaeth. Yn 1953 dathlwyd ei chwarter canrif fel golygydd â detholiad o'i ysgrifau yn Ar y tŵr, teitl a oedd yn cyfleu'r golygydd fel gwyliwr Eseia yn gwarchod y ddinas rhag y gelyn. Felly y gwelai ef ei hun. Teithiai'n helaeth i Wlad Pwyl, yr Eidal, y Swisdir, Bafaria a Llydaw. Cyhoeddodd lyfr ar ei daith i Lydaw, O ben tir Llydaw (1934), dwy gyfrol o ysgrifau ac erthyglau, Min yr hwyr (1934) a Rhamant a rhyddid (1952), yn ogystal â nifer helaeth o gyfraniadau i'r wasg enwadol a'r Bywgraffiadur Cymreig. Pan dorrodd Rhyfel Byd II allan yr oedd yn Danzig, a chyhoeddodd erthyglau megis ' Wythnos yn Danzig ', ' Arswyd y Gestapo ' a ' Hitleriaeth gartref '. Wedi'r rhyfel rhoddodd nawdd yn ei gartref yng Nghaerfyrddin i Roparz Hemon y llenor Llydewig a ddiangasai cyn ei brawf yn Llydaw. Gwnaethpwyd ef yn gadeirydd Undeb yr Annibynwyr yn 1936 a derbyniodd radd M.A. er anrhydedd gan Brifysgol Cymru yn 1953. Etholwyd ef yn Archdderwydd Cymru yn 1954 yn y Rhyl. Yr oedd bellach yn bedwar ugain mlwydd oed ac yn mwynhau ei ymddeoliad yn Aberystwyth er 1947. Bu farw 28 Rhagfyr 1956, a gwasgarwyd ei lwch ar y Mynydd Du. Nid oedd dim gweniaith yng ngeiriau'r deyrnged iddo yn Y Cymro - ' un o'r anwylaf o'r Cymry '.\nGeraint Elfyn Jones\nGeraint Elfyn Jones, Bywyd a gwaith John Dyfnallt Owen (Abertawe 1976)\nEmrys Jones yn Derec Llwyd Morgan, Adnabod deg. Portreadau o ddeg o arweinwyr cynnar y Blaid Genedlaethol (Dinbych 1977)\nJournal of the Welsh Bibliographical Society 11, 120-8, am lyfryddiaeth\nErthygl Wicipedia: John Dyfnallt Owen\nJones, G. E., (1997). OWEN, JOHN DYFNALLT (1873 - 1956), gweinidog (A), bardd, llenor, newyddiadurwr ac Archdderwydd Cymru. Y Bywgraffiadur Cymreig. Adferwyd 4 Gor 2022, o https://bywgraffiadur.cymru/article/c4-OWEN-DYF-1873


Brychan rhydlyd - Wicipedia\nRhywogaeth: P. rubiginata\nGeometra rubiginata Denis & Schiffermuller, 1775\nPhalaena bicolorata Hufnagel, 1767 (Preocc.)\nGwyfyn sy'n perthyn i urdd y Lepidoptera yw brychan rhydlyd, sy'n enw gwrywaidd; yr enw lluosog ydy brychanau rhydlyd; yr enw Saesneg yw Blue-bordered Carpet, a'r enw gwyddonol yw Plemyria rubiginata rubiginata.\nWedi deor o'i ŵy mae'r brychan rhydlyd yn lindysyn sydd yn bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Brychan_rhydlyd&oldid=1750139"\nNewidiwyd y dudalen hon ddiwethaf ar 27 Ebrill 2016, am 15:24.


Preifatrwydd | RFCA For Wales\nMae’r polisi preifatrwydd hwn yn nodi sut mae RFCA dros Gymru yn defnyddio ac yn diogelu unrhyw wybodaeth a roddwch i ni pan fyddwch chi’n defnyddio’r wefan hon.\nMae’n bosib y bydd RFCA dros Gymru yn newid y polisi hwn o bryd i’w gilydd trwy ddiweddaru’r dudalen hon. Dylech wirio’r dudalen hon o bryd i’w gilydd i sicrhau eich bod yn hapus gydag unrhyw newidiadau. Mae’r polisi hwn mewn grym o 13 Medi 2017.\nMae Cyngor y Lluoedd wrth Gefn a Chadetiaid, Rheoli Perthynas Amddiffyn a Chymdeithas y Lluoedd wrth Gefn a Chadetiaid (CRFCA, DRM ac RFCA) yn casglu gwybodaeth neu ddata penodol amdanoch chi pan fyddwch yn defnyddio gwefannau CRFCA, DRM ac RFCA a thudalennau glanio.\ncwestiynau, ymholiadau neu adborth gennych, gan gynnwys eich cyfeiriad e-bost os byddwch yn cysylltu â CRFCA, DRM a’r RFCA.\neich cyfeiriad e-bost a’ch dewisiadau tanysgrifio pan fyddwch yn cofrestru i’n hysbysiadau e-bost, a sut rydych chi’n defnyddio ein negeseuon e-bost – er enghraifft, a ydych chi’n eu hagor a pha gysylltiadau rydych chi’n clicio arnynt.\neich cyfeiriad IP, a manylion y fersiwn o’r porwr gwe rydych chi’n ei defnyddio.\ngwybodaeth ar sut rydych chi’n defnyddio’r wefan, gan ddefnyddio cwcis a thechnegau tagio tudalennau.\nGall pobl awdurdodedig weld y data hwn yn CRFCA, DRM ac RFCAs a’n cyflenwyr, er mwyn:\ngwella’r wefan trwy fonitro sut rydych chi’n ei defnyddio.\ncasglu adborth i wella ein gwasanaethau, er enghraifft ein hysbysiadau e-bost.\nymateb i unrhyw adborth a anfonwch atom, os ydych chi wedi gofyn i ni.\nanfon hysbysiadau e-bost at ddefnyddwyr sy’n gofyn amdanynt.\neich galluogi i gael mynediad at wasanaethau’r llywodraeth a gwneud trafodion.\nrhoi gwybodaeth i chi am wasanaethau lleol os ydych chi eu hangen nhw.\nefallai y byddwn hefyd yn cysylltu â chi ynglŷn ag ymchwil sy’n gysylltiedig ag Amddiffyn.\nLle caiff eich data ei storio\nRydym yn storio’ch data ar weinyddion diogel yn Ardal Economaidd Ewrop (AEE).\nTrwy gyflwyno’ch data personol, rydych chi’n cytuno i hyn.\nPan fyddwch chi’n cofrestru i’n hysbysiadau e-bost\nRydym yn defnyddio MailChimp ar gyfer ein hysbysiadau e-bost.\nMae gan rai o’n darparwyr staff a gweinyddion y tu allan i’r AEE, ac maen nhw’n storio’ch data yn yr Unol Daleithiau.\nFel tanysgrifiwr i’n hysbysiadau e-bost, efallai y byddwn yn cysylltu â chi o bryd i’w gilydd i ofyn am eich adborth ar sut i wella ein gwasanaeth hysbysiadau e-bost.\nCliciwch yma i ddad-danysgrifio neu ddiweddaru eich dewisiadau.\nCadw’ch data yn ddiogel\nYn gyffredinol, nid yw anfon gwybodaeth dros y rhyngrwyd yn hollol ddiogel, ac ni allwn warantu diogelwch eich data tra bydd yn cael ei drawsyrru.\nMae unrhyw ddata a anfonwch ar eich menter eich hun\nMae gennym weithdrefnau a nodweddion diogelwch ar waith i gadw eich data yn ddiogel ar ôl i ni ei dderbyn.\nEfallai y byddwn yn trosglwyddo’ch gwybodaeth bersonol os oes gennym rwymedigaeth gyfreithiol i wneud hynny. Mae hyn yn cynnwys cyfnewid gwybodaeth gydag adrannau eraill y llywodraeth am resymau cyfreithiol.\nNi fyddwn yn rhannu eich gwybodaeth gydag unrhyw sefydliadau eraill ar gyfer marchnata, ymchwil marchnata neu ddibenion masnachol, ac nid ydym yn trosglwyddo’ch manylion i wefannau eraill.\nGallwch ddarganfod pa wybodaeth sydd gennym amdanoch chi a gofyn i ni beidio â defnyddio unrhyw wybodaeth a gasglwn.\nOs ydych wedi cofrestru i dderbyn hysbysiadau e-bost fel ein E-Gylchlythyr misol, gallwch ddad-danysgrifio neu newid eich gosodiadau ar unrhyw adeg.\nMae gwefannau CRFCA, DRM ac RFCAs yn cynnwys dolenni i wefannau eraill.\nMae’r polisi preifatrwydd hwn yn berthnasol i wefannau CRFCA, DRM ac RFCA yn unig, ac nid yw’n cynnwys gwasanaethau a thrafodion eraill y llywodraeth yr ydym yn cysylltu â nhw. Mae gan y gwasanaethau hyn eu telerau ac amodau a’u polisïau preifatrwydd eu hunain.\nOs ydych chi’n mynd i wefan arall o’r un yma, darllenwch y polisi preifatrwydd ar y wefan honno i ddarganfod beth mae’n ei wneud gyda’ch gwybodaeth.\nDilyn dolen i wefan CRFCA, DRM ac RFCA o wefan arall\nOs ydych yn dod i wefan CRFCA, DRM ac RFCA o wefan arall, efallai y byddwch yn derbyn gwybodaeth o’r wefan arall. Nid ydym yn defnyddio’r data hwn. Dylech ddarllen polisi preifatrwydd y wefan y daethoch ohoni i gael gwybod mwy am hyn.\nO dan Ddeddf Diogelu Data 1998, cewch ofyn am fanylion gwybodaeth bersonol yr ydym yn ei dal amdanoch. Efallai y bydd ffi fechan yn daladwy. Os hoffech gael copi o’r wybodaeth a gedwir amdanoch, ysgrifennwch at RFCA dros Gymru, Barics Maendy, Caerdydd, CF14 3YE neu e-bostiwch: wa-offman@rfca.mod.uk\nOs ydych chi’n credu bod unrhyw wybodaeth yr ydym yn ei dal amdanoch yn anghywir neu’n anghyflawn, neu os hoffech i’ch manylion gael eu tynnu oddi ar ein cronfa ddata, ysgrifennwch i RFCA dros Gymru, Barics Maendy, Caerdydd, CF14 3YE neu anfonwch e-bost atom wa-offman@rfca.mod.uk cyn gynted â phosib. Byddwn yn cywiro unrhyw wybodaeth sy’n anghywir yn brydlon.


Patagonia - te, cacs, paith... a Lois.: mayo 2012\n‘Mae bywyd hamddenol y Wladfa yn brysur iawn, tydi?’ dywedodd Luned wrtha i’r wythnos diwethaf. Gallwn i ond cytuno â hi. Ac mae’r digwyddiadau ychwanegol sydd wedi cael eu cynnal dros yr wythnos diwethaf wedi bod yn enghraifft dda o hyn!\nYmweliad y Llysgenhades\nDaeth y Llysgenhades Brydeinig, Shan Morgan i ymweld â Dyffryn Camwy er mwyn ffarwelio â'r gymuned Gymraeg cyn iddi orffen ei chyfnod o dair blynedd a hanner yn Buenos Aires ddydd Sul nesaf. Rhwng ei hymweliadau â Chapel Bethel, Ysgol yr Hendre, Amgueddfa’r Gaiman, yr Ysgol Feithrin ac Ysgol Camwy, daeth hi am de prynhawn gyda'r athrawesau Cymraeg i Dŷ Camwy - fi, Elliw, Clare a Sara. Er mai ‘paned o de a phlât o bice bach’ oedd yr archeb, paratôdd Elliw bwdin bara a finnau’r pice bach a theisen foron. Diolch i Irma am y rysáit! Taenwyd lliain dros fwrdd yr ystafell flaen a gosodwyd y llestri gorau arno'n soffistigedig reit, yn ogystal â’r danteithion. Cyrhaeddodd y Llysgenhades a llifodd y te wrth i ni sgwrsio am hyn llall ac arall yn hamddenol braf. Taith fer yn unig oedd hon i'r dyffryn, ond roedd hi wrth ei bodd ac yn falch iawn o'r cyfle i ymweld â'r gymuned Gymraeg cyn iddi adael gan fynegi pwysigrwydd y cysylltiadau rhyngddi hi a Phrydain. Dim ond am ryw awr fu hi gyda ni cyn cael ei thywys yn ôl i Drelew. Bwytaodd hi ddwy bice, ond gystyngodd eu nifer a diflannodd y ddwy deisen arall yn raddol wrth i'r te parti barhau. Tybed pryd fydd y lliain bwrdd a'r llestri'n cael eu defnyddio nesaf...\nDiwrnod Rhyngwladol Twm Siôn Cati\nEleni yw'r trydedd flwyddyn i Ddiwrnod Rhyngwladol Twm Siôn Cati gael ei ddathlu, a'r trydydd tro i ddisgyblion Ysgol yr Hendre siarad gyda phlant Ysgol Gynradd Tregaron dros Skype. Trefnais y digwyddiad ac ymunais â Sara a blynyddoedd 5 a 6 yr Hendre wrth iddyn nhw sgwrsio gyda'r plant yng Nghymru gan rannu profiadau am eu diwrnod. Roedd plant Tregaron wedi gwneud taith gerdded tair milltir o amgylch y dref y bore hwnnw (cymerais ran yn y daith gerdded wrth ffilmio eitem arni ddwy flynedd yn ôl), a phlant yr Hendre wedi darllen stori am hanes Twm Siôn Cati a llunio proffil ar ei gyfer. Er gwaetha'r trafferthion technegol, llwyddodd y plant i gynnal sgwrs ddifyr am ryw hanner awr gan sicrhau cysylltiad llwyddiannus arall rhwng y ddwy ysgol.\nDiwrnod yr Amgueddfeydd\nRoedd y 18fed o Fai yn Ddiwrnod yr Amgueddfeydd a derbyniais alwad ffôn ychydig ddiwrnodau ynghynt yn fy ngwahodd i ymuno ag Amgueddfa'r Gaiman mewn digwyddiad arbennig roedden nhw'n mynd i'w gynnal i nodi'r achlysur. Felly ar fore'r 18fed paratois does pice'r maen (tamaid bach fel Blue Peter) a'u torri'n gylchoedd bach yn barod i'w pobi ar faen oedd wedi bod yn cynhesu ar ffwrn hynafol yn yr amgueddfa ers teirawr. Felly gwisgais i ffedog â'r Ddraig Goch arni (diolch Elliw) a Tegai ei ffedog wen hithau, yn barod i bobi! Roedd mynediad i'r amgueddfa am ddim a'r sawl a ddaeth yn cael eu croesawu gan wynt cartrefol y pice, ac wrth gwrs yn cael cynnig i'w blasu. Paratowyd arddangosfa o agarraderas ('potholders') a wnaed gan wragedd lleol hefyd, gyda rhyw ugain ohonyn nhw'n hongian yn lliwgar ar y waliau. A bod yn onest, rhyw hanner dwsin o bobl ddaeth i'r amgueddfa yn ystod yr awr y buon ni wrthi'n pobi, ac yn eu plith y wraig sy'n tynnu lluniau ar gyfer y papur lleol! Credai pob un fod y syniad yn un da, gan fwynhau'r pice bach. Dosbarthwyd copïau o'r rysáit hefyd er mwyn iddyn nhw allu rhoi cynnig ar eu gwneud eu hunain. Anfonwyd llun a phwt bach am y digwyddiad at rywun pwysig yn Buenos Aires, ac mae'n debyg i'r digwyddiad gael derbyniad da!\nYn syth bin ar ôl i fi ddiosg fy ffedog, ges i a fy mhac lifft i orsaf fysiau Trelew lle’r o’n i’n dal y bws i Borth Madryn. Lorena yw’r unig athrawes Gymraeg ym Madryn, ac mae hi’n cynnal dau ddosbarth ar nos Wener; dau sy’n mynychu’r cwrs WLPAN (y naill newydd ddechrau a’r llall yn dysgu ers blwyddyn) a thair yn yr Uwch. Dwi’n mynd yno’n achlysurol i gynnal gweithgareddau Cymraeg gyda’r sawl sy’n mynychu’r dosbarthiadau ac i unrhyw siaradwr Cymraeg sydd eisiau cyfle i ymarfer. Pan gyrhaeddon ni Dŷ Toschke (cartref y dosbarthiadau Cymraeg a Chymdeithas Gymreig Porth Madryn) roedd ’na wynt hyfryd yn dod o’r gegin gan fod Betty wrthi’n pobi sgons, ac roedd y bwrdd wedi cael ei osod yn daclus a chroesawgar ar gyfer te. Teimlwn fel llysgenhades! Felly cyn gwneud unrhyw beth arall cawson ni baned, bara menyn a jam (y tro cyntaf i fi flasu jam grawnwin) a sgons wrth sgwrsio’n hamddenol braf – am fwyd a choginio yn bennaf! Roedd hi'n braf eu clywed yn siarad gyda'i gilydd, ac ambell un roeddwn i wedi cwrdd â nhw y llynedd yn siarad gyda chymaint mwy o hyder a rhwyddineb eleni. Ar ôl i bawb gyrraedd, wyth ohonom, dechreuon ni ar y gweithgareddau. Y peth cyntaf oedd i bawb gyflwyno’u hunain ond ro’n i wedi dosbarthu darnau o bapur gydag ansoddair gwahanol ar bob un. Roedd yn rhaid i’r gweddill ddyfalu pa ansoddair oedd yn cael ei gyfleu, a diddorol oedd gweld dehongliadau o ‘crac’, ‘oer’ ac ‘araf’!\nRoedd y te yn dal i lifo a'r gwynt yn chwythu'n gryf y tu allan wrth i ni ddarllen Clecs Camwy a gwneud gweithgareddau yn seiliedig ar y darnau hynny, cyn i ni setlo i wylio rhifyn cyntaf y rhaglen 'Cof Patagonia' - diolch i S4C am y dvd. Canolbwyntiai'r rhifyn hwn ar flynyddoedd cynnar y Wladfa ac mae'r gyfres gyfan yn cael ei chyfleu trwy luniau a chyfweliadau. Roeddwn i wedi'i gwylio ymlaen llaw, ond roedd hi'n brofiad gwahanol ei gwylio gyda rhai o ddisgynyddion y bobl oedd yn yr hen luniau, wrth iddyn nhw bwyntio at wahanol bobl gan ddatgan 'fy hen daid', neu 'fy hen fodryb', a chafodd un llun ei dynnu o briodas hen fam-gu a thad-cu un ohonyn nhw! Roeddwn i wedi paratoi rhyw hanner dwsin o gwestiynau iddyn nhw eu hateb ar ôl gwylio'r rhaglen, a chafwyd trafodaeth fer ond difyr ar ei chynnwys cyn i ni fentro allan i wynt y nos. Es i a Lorena allan am swper i fwyty lle'r oedd tîm pêl-droed Madryn yn swpera - y diwrnod canlynol enillon nhw o gôl i ddim yn erbyn River Plate, sef un o brif dimau'r Ariannin!\nCymanfa Ganu Glan Alaw\nDoedd dychwelyd i'r Gaiman ddim yn weithred rhwydd y bore canlynol. Cyrhaeddai'r bws o Fadryn bum munud ar ôl i'r bws adael Trelew, felly rhaid oedd aros deugain munud am y nesaf, ac ar ôl gollwng ambell deithiwr ar hyd y ffordd gwrthododd y bws ailddechrau rhyw bum munud y tu allan i'r Gaiman. Diolch byth, daeth bws arall i'n cludo ymhen ugain munud gan droi taith awr a hanner yn daith deiawr! Ond cyrhaeddais i Dŷ Camwy yn ddiogel. Rhyw awr a hanner yn ddiweddarach bant â ni i Gapel Glan Alaw lle’r oedd Cymanfa Ganu arbennig yn cael ei chynnal. Ar 15 Mai roedd y capel yn dathlu 125, a bydd rhywfaint o’i hanes yn y rhifyn nesaf o Clecs Camwy! Hwn yw’r lleiaf o’r capeli Cymreig ac afraid dweud ei fod yn orlawn gyda rhai yn sefyll wrth y drws a hyd yn oed y tu allan wrth i’r canu ddechrau. Cyfuniad o’r Gymraeg a’r Sbaeneg oedd yr emynau eto,\na phob un yn cael eu cyflwyno’n ddwyieithog. Ac roedd y canu yn drawiadol fendigedig! Ond Sbaeneg oedd rhan helaetha’r gwasanaeth gyda neges y Parch. Carlos Ruiz yn sôn am bwysigrwydd yr addoldy fel lle i lawenhau, i gydgyfarfod ac i addoli. Rhannodd ambell un hanesion eu teulu a phrofiadau personol o fynychu Capel Glan Alaw, a chyflwynodd Cymdeithas Dewi Sant blac i’r capel i nodi'r achlysur arbennig a ddadorchuddiwyd yn ystod y gymanfa. Oherwydd y doreth o eitemau parodd y gymanfa ddwy awr, a doedd fy newis i o ddarlleniad Cymraeg ddim yn help! Darllenais Effesiaid 2:1-23 gan mai ‘heddwch yng Nghrist’ yw thema’r cymanfaoedd eleni. Roedd hi’n fraint cael rhannu gair Duw gyda’r dorf os oedden nhw’n ei ddeall ai peidio. Ar ôl canu’r emyn olaf, ‘Calon Lân’, darparwyd te ar dir y capel gan nad oes yno festri. Ond fe adawon ni cyn hyn achos...\nMae pobl wedi bod yn gofyn i fi pryd fydd Nosn Gyri yn cael ei chynnal ers yr un diwethaf fis Ebrill 2011 ac o'r diwedd, fis Mai 2012 daeth diwedd ar yr holi! Y tro hwn cynigion ni wers ar sut i goginio cyri ychydig oriau cyn y digwyddiad ei hun, ac roedd rhyw hanner dwsin ohonon ni yng nghegin Plas-y-Coed yn paratoi cyri cyw iâr, bara naan a phwdinau gyda'n gilydd. Roedd tri chyri - cyw iâr, cig eidion a phwmpen - llond y lle o reis, bara naan a gwahanol fathau o gatwad yn barod erbyn i ryw hanner cant o blant ac oedolion gyrraedd! Diolch byth, roedd digon o fwyd i bawb (ac ail blataid i rai) felly doedd dim angen rhedeg i'r siop drwy'r drws cefn fel y llynedd. Ac o, roedd y bwyd yn flasus dros ben! Diolch i Ana ac Esyllt. Ar ôl clirio'r platiau gwag daeth y pwdin, sef swis rôl gyda dewis o jam llaeth neu hufen a mefus i'r sawl oedd wedi cadw lle ar ôl y wledd! Ac wrth gnoi'r pwdin rhannwyd yn dimau i gnoi cil dros gwestiynau roedd Elliw wedi'u paratoi ar gyfer y Cwis Bwyd. Roedd y cwis yn un addysgiadol dros ben - pwy wyddai mai'r afon farch (hipopotomws) oedd cynhwysyn y cawl cyntaf, fod angen deuddeg gwenynen i gynhyrchu llwy de o fêl, a bod gwartheg yn bwyta am wyth awr y dydd? 'Blodyn' oedd y tîm buddugol, a'r aelodau yn ennill cryno ddisg Cymraeg yr un. Aeth y noson yn ei blaen i gyfeiliant Billy a'i gitâr, ac ymunodd pawb i ganu amryw ganeuon traddodiadol Cymraeg ac Archentaidd - 'Milgi Milgi', 'Moliannwn', 'Y Mochyn Du', a 'Las Golondrinas' i enwi ond ychydig. Roedd yr awyrgylch a'r mwynhad yn wefreiddiol, a'r gân i gloi'r noson oedd 'Hen Wlad Fy Nhadau, wrth gwrs. Diolch i bawb am eu cefnogaeth a'u cyfraniadau. Mae ambell un wedi dechrau holi am Noson Gyri nesaf yn barod!\nAr bedwerydd Sul y mis mae Capel y Tabernacl Trelew a Chapel Bethel y Gaiman yn cynnal oedfaon Cymraeg - y naill yn y bore a'r llall yn y prynhawn. Mae Dyffryn Camwy wedi cael ei bendithio gan waith diflino sawl pregethwr o Gymru dros y blynyddoedd, ond does neb wedi bod yma ers Awst 2010. Felly cefais i wahoddiad i gynnal yr oedfaon cyfrwng Cymraeg y llynedd, a phrofais i wir fendith dro ar ôl tro wrth rannu gair Duw gydag aelodau'r ddau gapel. Does dim pregethwr wedi dod eleni chwaith, a derbyniais y gwahoddiad yn llawen unwaith eto. Ond mae pedwerydd Sul mis Mai yn ystod penwythnos hir a bydda i ar fy ngwyliau yn yr Andes, felly cynhaliwyd oedfa Gymraeg Capel Bethel am 5 o'r gloch ar brynhawn y trydydd Sul. Er gwaetha'r oerfel y tu allan roedd rhyw ddeunaw ohonom ni yn y Capel, sy'n anarferol o uchel a bod yn deg. Hebreaid 12:1-13 oedd testun y gwasanaeth, gan ganolbwyntio ar adnodau 1-2 wrth roi pwyslais ar gadw ein golwg ar Iesu ac ar annog ein gilydd wrth i ni redeg y ras. Yn ôl ein harfer, aeth chwech ohonom ni wragedd am baned a sgwrs i Siop Bara ar ôl yr oedfa yn dechrau wythnos arall.\nFelly i'r sawl sy'n meddwl mai'r 'mañana mañana' sy'n llwyodraethu yn y Wladfa, dwi'n gobeithio fod y cofnod hwn yn profi i'r gwrthwyneb!\nPublicado por Lois Dafydd en 21:15 No hay comentarios:\nDwi nôl ym Mhatagonia ers dros fis bellach, a dyma hanes ambell beth dwi wedi bod yn ei wneud yn ddiweddar...\nDwi wedi bod yn gwisgo capan yr athrawes gyflenwi yn ddiweddar. Yn ystod fy wythnos gyntaf gymerais i ddosbarth Pellach gyda chriw arddegau Ysgol Camwy, lle cafodd pob un ohonom funud i siarad am ein gwyliau haf (neu aeaf yn fy achos i) cyn i bawb arall eu holi am y gwyliau. Treuliodd pob un ohonyn nhw amser ar y traeth, a gofynnwyd i fi, ‘Buest ti ar y traeth?’ Esboniais nad yw torheulo ar draeth Aberystwyth ganol mis Ionawr yn syniad call! Mae Ana newydd ddychwelyd ar ôl treulio tair wythnos yng Nghymru, a chyflenwais dau o’i dosbarthiadau. Ffrindiau i fi sy’n mynychu’r cwrs Uwch yn Nhrelew, felly dreulion ni’r rhan fwyaf o’r amser yn ‘ymarfer ein Cymraeg’ drwy sgwrsio dros bice’r maen a mate cyn troi at y gwaith roedd Ana wedi’i adael i ni. Un weithgaredd oedd eu bod nhw’n dewis cwestiynau gosod i’w gofyn i fi o restr – ‘Oes diddordebau gyda ti?’, ‘Beth wyt ti’n meddwl o’r teulu brenhinol?’, ‘Beth wyt ti’n meddwl o operâu sebon?’ Dwi'n falch mod i'n colli dathliadau'r Jiwbili. Dwi´n gweld eisiau Pobol y Cwm. Mae´r IPPI yn Nhrelew yn goleg sy´n hyfforddi athrawon Saesneg, ac yn rhan o´u cwrs mae´n rhaid i´r myfyrwyr ddysgu iaith arall – Cymraeg. Maen nhw'n ddechreuwyr pur oedd ond wedi cael tair gwers cyn i fi gwrdd â nhw, ond roedden nhw´n frwd iawn. Treulion ni dipyn o amser yn adolygu cyflwyno ein hunain a´r gwahanol gyfarchion cyn mynd ati i ddysgu ´Dwi eisiau´ ac ´Maen nhw eisiau´. Dwi erioed wedi rhoi gwers WLPAN o´r blaen, felly roedd cynnal dosbarth am ddwy awr yn dipyn o her. Ond fe ddaethon ni drwyddi gyda´n gilydd trwy chwarae gêmau, drilio, sgwrsio a chwerthin - a´r cyfan dros sawl rownd o fate, wrth gwrs!\nMae dwy athrawes i bob dosbarth yn Ysgol Feithrin y Gaiman, ac mae un o’r rhai sy’n dysgu Dosbarth Gwyrdd yn gwneud deufis o brofiad gwaith ar hyn o bryd. Felly dwi’n cymryd y dosbarth hwnnw (3-5 oed) am yr awr a hanner cyntaf bob dydd Mercher ac Iau nes bod yr athrawes arall yn cyrraedd o Ysgol Bryn Gwyn. Dwi heb fod i ddechrau’r Meithrin o’r blaen, a dyma drefn yr awr a hanner cyntaf... Wrth i’r plant gyrraedd maen nhw’n cael cyfle i chwarae’n rhydd am dri chwarter awr, felly gemau bwrdd, jig-so, lliwio, ac ry’n ni hefyd yn canu weithiau. Am 2.30 mae’r ddau ddosbarth hynaf yn ffurfio trên er mwyn mynd allan i’r iard yn daclus i godi’r faner – mae hyn yn feunyddiol orfodol ym mhob ysgol yn yr Ariannin, dan ganu ‘Cân y Faner’. Dwi’n cael gwefr o wrando ar y plant 2-5 oed yn canu ‘Hen Wlad Fy Nhadau’ wedyn hefyd! Ac am yr 20 munud nesaf mae plant Dosbarth Gwyrdd yn cael ‘chwarae allan’, fel maen nhw’n hoffi dweud, nes i Cinthia gyrraedd. Dwi’n ymuno â nhw yn y chwarae, wrth gwrs, er mai cynnig help llaw i rai ar y llithren uchel dwi’n ei wneud gan amlaf! Ar ôl chwarae allan ar ddydd Iau dwi’n mynd o un dosbarth i’r llall yn darllen stori. ´Smot´, 'Lliwiau'r Gath' ac ‘Y Teigr Bach Unig’ oedd llyfrau'r wythnos diwethaf i gydfynd â´r thema Anifeiliaid. Ac aeth Dosbarth Gwyrdd ar drip ysgol i Sw Rawson, a ches i fynd gyda nhw!\nA bod yn onest, dwi ddim yn credu mai 'sw' fydden i'n galw'r lle. Roedd yn debycach i Anifeilfa Borth gyda'i amrywiaeth randym o anifeiliaid - mwnci, arth, condoriaid, moch cwta, ffesantod, pain, ceffyl, gwanacos, llwynogod, geifr, ceirw, piwmas, moch, dyfrgi, a theigr oedd yn cysgu allan o'r golwg! Doedd dim llawer o le ganddyn nhw i ymestyn eu coesau, adenydd neu gynffonnau a dweud y gwir, ond roedd y plant wrth eu bodd yn gweld y gwahanol anifeiliaid! Cawson ni bicnic gyda'n gilydd a chyfle i chwarae yn y parc cyn dychwelyd i'r Gaiman ar y bws.\nNoson yn Neuadd Dewi Sant\nY noson honno cynhaliwyd noson arbennig yn Neuadd Dewi Sant Trelew. Roedd hi'n gyfuniad o'r llon a'r lleddf - llon wrth i ni groesawu Sara yn athrawes newydd Ysgol yr Hendre, a'r lleddf gan ein bod ni'n ffarwelio â Pedr sydd wedi bod yn dysgu yn yr ysgol ers mis Chwefror. Roedd y neuadd yn llawn hyd yr ymylon, ac i ddechrau hwyl a miri'r noson arweiniodd Pedr bawb ar gân, 'Calon Lân' a 'Sosban Fach'. Wedyn ymunodd pobl o bob oed mewn twmpath, oedd yn ddigon o ddawnsio i godi chwant bwyd. A diolch byth fod pawb wedi dod â chyfraniadau, ac roedd y byrddau'n gwegian dan bwysau empanadas, pitsas, brechdanau, a chreision. Mae dewis empanadas yn anodd gyda'r gwahanol lenwadau posib, ac mae'n amhosib gwybod pa lenwad sy'n cuddio tu fewn i'r toes heb eu trio. Felly dyna fy esgus i am fwyta pedwar! Roedd hi'n ben blwydd ar Elliw, felly ymddangosodd gacen wrth i ni ganu 'Pen Blwydd Llawen' iddi, a dosbarthwyd gwahanol gacennau wrth i'r twmpath barhau. Does gen i ddim esgus am yr holl gacennau fwyteais i! Trodd y gersdoriaeth werin yn cumbia gyda'r sawl oedd yn weddill ddawnsio wrth i ni glirio a glanhau. A pharhau wnaeth y gerddoriaeth gydag ymweliad â chlwb carioci i ddathlu pen blwydd Elliw - a do, cododd y Cymraesau i ganu! Mae'n drueni nad o'n i'n gallu canu yn Sbaeneg (neu'n Gymraeg) fel pawb arall. 'Don't stop me now' oedd ein cân ni...\nPen Blwydd Hapus Dad!\nRoedd fy annwyl dad yn dathlu pen blwydd go arbennig yr wythnos diwethaf, a gan na allwn i ymuno yn y dathliadau gyda'r teulu gwnes i gais arbennig am gyfarchion iddo ar raglen radio Tegai a Luned. Cytunwyd, ond yn fwy na hynny, ges i ddewis cân a mynd gyda nhw i'r orsaf radio! Dwi'n credu mai hwn oedd y pedwerydd, os nad pumed tro i fi fod yn Radio Chubut a gyrhaeddon ni yno gydag ond rhyw chwe munud cyn i'r rhaglen gael ei darlledu'n fyw. Yn ôl yr arfer dechreuwyd gyda'r 'fallicimientos' (marwolaethau) a chwarae ambell gân, wedyn daeth y cumpeaños. Roedd sawl cyfarchiad pen blwydd, a chyn rhoi'r ddau olaf esboniwyd nad y'n nhw'n dymuno 'pen blwydd hapus' i bobl sy'n iau nag 80 oed fel arfer ond eu bod nhw'n gwneud eithriad y diwrnod hwnnw! Felly dymunwyd 'Pen Blwydd Hapus Iawn' i Elliw yn gyntaf, a wedyn Elgan Philip Davies - 'el papa de Lois Dafydd!' Dyna oedd fy nghiw i ddod ar y meic a chyfarch Dad cyn iddyn nhw chwarae 'Dinas Dinlle', gan fod Dad yn aelod o Hergest. Rhaglen gerddoriaeth Gymraeg yw hi gyda chaneuon gwerin neu gorawl yn cael eu chwarae gan amlaf, felly roedd chwarae cân roc a phop yn fentrus. Ond bu Luned wrthi'n symud ei breichiau a Tegai'n tapio'i throed ar y llawr - 'Doedd o ddim yn ffôl!' Felly Pen Blwydd Hapus Iawn Dad! X\nMae'r tymor diolchgarwch yn parhau yma yn Nyffryn Camwy. Ar y 6ed o Fai cynhaliwyd oedfa yng Nghapel Bryn Crwn ac ar y 13eg yng Nghapel Bethlehem Treorci. Cenais i gyda chriw o bobl ifanc yng Nghapel Treorci, sef yr unig gapel sy'n darparu te ar ôl pob oedfa! 'Mae fel Gŵyl y Glaniad' oedd ymateb un wraig i'r wledd o de, brechdanau a chacennau oedd wedi cael eu gosod ar y bwrdd!\nBythefnos yn ôl gofynnodd blant dosbarth ieuengaf yr ôl-feithrin am helfa drysor yn y fan a'r lle, gudag ond pum munud o'r wers yn weddill! Felly addewais baratoi un erbyn y tro nesaf. Does dim llawer o sgôp ar dir Ysgol Camwy na Thŷ Camwy i greu helfa ddiddorol, felly roedd meddwl am leoliadau a chlowiau yn anodd. Ond dwi'n falch fod y ddwy a ddaeth wedi mwynhau rhedeg o un lle i'r llall i ddod o hyd i'r cliwiau - a chael rhwber y ddraig goch yn drysor! Wnaethon nhw fwynhau cymaint nes iddyn nhw ofyn am un arall erbyn y wers nesaf. Tybed a fyddan nhw'n sylwi pe bawn i'n defnyddio'r un cliwiau...\nMae Cymraeg yn bwnc gorfodol ar gyfer tair blynedd cyntaf ysgolion uwchradd Camwy ac Aliwén, gyda'r naill wedi'i lleoli yng nghanol y Gaiman a'r llall ar ei chyrion. Penderfynodd athrawes Gymraeg y ddwy ysgol, Caren Jones, ddod â dosbarth cynta'r ddwy ysgol at ei gilydd ar gyfer prynhawn o weithgareddau cyfrwng Cymraeg o'r enw 'Gwener Gwenu'. Felly am 1.50 brynhawn Gwener yr 11eg o Fai esgynnais y bws gyda 35 o ddisgyblion Camwy a mynd i Ganolfan Arturo Roberts lle'r oedd tua'r un nifer o ddisgyblion Aliwén yn ein disgwyl! Dwi'n siŵr fod yr un perh yn wir ym mhob pentref, tref neu ddinas lle mae mwy nag un ysgol, fod 'na ryw elyniaeth rhyngddyn nhw, ac mae'r un peth yn wir am y ddwy ysgol hon. Felly yn ogystal ag annog y plant i ddefnyddio'r hyn o Gymraeg maen nhw wedi'i ddysgu dros y deufis diwethaf, roedd y prynhhawn hefyd yn gyfle i geisio meithhrin perthynas rhwng y ddwy ysgol. Ond wrth i bawb eistedd ar lawr y neuadd, ffurfiodd afon lydan rhyngddyn nhw, a thipyn o gamp oedd ceisio adeiladu pont drosti! Canu oedd y weithgaredd gyntaf, ac ar ôl i bawb ddysgu'r geiriau canon ni 'Pnawn da! Pnawn da! Sut wyt ti? Sut wyt ti? Da iawn, diolch. Da iawn, diolch. Sut wyt ti? Sut wyt ti?' ar dôn gron. Wedyn ffurfiwyd y Cylch Siarad, sef dau gylch yn wynebu ei gilydd mewn parau a phawb yn dilyn sgerbwd o sgwrs oedd wedi cael ei rhoi ar bapur cyn rhannu´n bedwar grŵp ar gyfer y gêmau. Gan ei bod hi mor oer a gwyntog, cynhaliwyd y gêmau i gyd dan do - dwy gêm rifau, un gêm fwyd, a gêm liwiau. Fi a´r parasiwt oedd yn gyfrifol am y gêm liwiau, felly ro´dd pob grŵp yn dechrau trwy ddysgu´r lliwiau - coch, glas, melyn, gwyrdd - cyn chwarae´r gêm gyfnewid. Byddai pawb yn codi´r parasiwt gyda´i gilydd a finnau´n gweiddi lliw, a´r sawl oedd ar y lliw hwnnw´n rhedeg o dan y parasiwt i gyfnewid lle. Bois bach am sŵn, ac ar ôl ei chwarae gyda phedwar grŵp am 10 munud yr un afraid dweud nad oedd gen i lais nag egni ar ôl!\nRhannwyd yn ddau grŵp i ddod â´r prynhawn i´w therfyn, a thra roedd un yn llenwi holiadur werthuso roedd y llall yn dawnsio gwerin. Wel sôn am strach - doedd y merched ddim eisiau dawnsio gyda´r bechgyn, a doedd y bechgyn ddim eisiau dawnsio gyda´r merched! A bod yn deg, pan o´n i´n mynd i Langrannog yn ddeuddeg oed do´n i ddim eisiau dawnsio gyda´r bechgyn chwaith! Cafodd bawb alfajor i´w fwyta wrth adael y ganolfan, a dwi´n credu fod pawb yn gwenu wrth esgyn y bws am adref.\nMae rhifyn Ebrill Clecs Camwy bellach wedi´i hargraffu ac yn cael ei dosbarthu. Ac wrth gwrs, mae ar gael i´w ddarllen ar wefan Menter Patagonia: www.menterpatagonia.org\nPublicado por Lois Dafydd en 7:31 2 comentarios:\nPublicado por Lois Dafydd en 19:12 No hay comentarios:


Mae'n bryd siarad am leihau'r stigma sy’n gysylltiedig ag anhwylder diffyg canolbwyntio a gorfywiogrwydd (ADHD) - NCMH Cymraeg\nMae’n bryd siarad am leihau’r stigma sy’n gysylltiedig ag anhwylder diffyg canolbwyntio a gorfywiogrwydd (ADHD)\nMae anhwylder diffyg canolbwyntio a gorfywiogrwydd (ADHD) yn gyflwr sy’n effeithio ar oddeutu un o bob 20 plentyn yn y DU, ac mae’n datblygu ar ddechrau plentyndod yn aml.\nMae’r cyflwr hwn fel arfer yn cynnwys anawsterau diffyg canolbwyntio, gorfywiogrwydd a byrbwylltra, megis anawsterau gydag eistedd yn llonydd, methu cadw’ch sylw ar rywbeth ac ymyrryd ag eraill yn aml.\nMae cyflyrau niwroddatblygiadol yn effeithio ar oddeutu un o bob deg plentyn, ac ADHD yw’r mwyaf cyffredin o’r rhain, ond eto dyma un o’r rhai mwyaf nad yw’r cyhoedd yn ei ddeall.\nYn aml gall hyn arwain at gam-labelu plant sy’n dioddef fel plant ‘drwg’ neu ‘drafferthus’, ac mewn llawer o achosion, maen nhw’n colli cyfle i gael cefnogaeth a thriniaeth briodol.\nMae anawsterau ADHD hefyd yn aml yn parhau wrth fod yn oedolyn, a all achosi trafferth gyda pherthnasoedd a chyflogaeth.\nMae yna lawer o gamdybiaethau am ADHD, sydd â’r potensial i greu goblygiadau negyddol i iechyd meddwl llawer o blant a phobl ifanc.\nBellach mae’n bwysicach nag erioed codi ymwybyddiaeth o’r cyflwr hwn, cael gwared ar y stigma sy’n gysylltiedig ag ADHD a rhoi’r gofal a’r gefnogaeth amserol sydd eu hangen ar blant a phobl ifanc.\nRhai camdybiaethau anghywir cyffredin am ADHD\nMae llawer o’r symptomau sy’n gysylltiedig ag ADHD yn ei gwneud hi’n anodd iawn i blant roi sylw i dasg a’i chwblhau.\nYn ogystal â hyn, gall bod yn aflonydd, yn ddiamynedd neu’n fyrbwyll arwain at ymddygiadau sy’n tynnu sylw ac sy’n tarfu ar ddosbarthiadau.\nGall hyn arwain at gael adborth negyddol cyson gan athrawon, rhieni a chyfoedion, a all arwain at hunan-barch isel a chredoau pesimistaidd am eu gallu i gyflawni.\nFelly, mae’n hanfodol ein bod ni, fel cymdeithas, yn deall yn well beth yw ystyr dioddef o ADHD, a chwalu rhai o’r camdybiaethau sydd gan bobl am y cyflwr hwn.\nFelly, beth yw’r camdybiaethau hyn?\nCamdybiaeth 1: Ni all plant ag ADHD fyth ganolbwyntio\nEr bod plant ag ADHD yn aml yn ei chael hi’n anodd canolbwyntio, maent weithiau’n gallu ‘gor-ganolbwyntio’, sy’n fath dwys o ganolbwyntio.\nEfallai y bydd hyn hyd yn oed yn ei gwneud hi’n anoddach iddyn nhw dynnu eu hunain oddi wrth dasg sy’n eu cyfareddu!\nCamdybiaeth 2: Mae pob plentyn ag ADHD yn orfywiog\nSymptomau gorfywiogrwydd yw rhai o’r symptomau mwyaf amlwg mewn plant ag ADHD, ond ni fydd gan bob plentyn y symptomau hyn.\nMewn gwirionedd, nodweddir is-deip o ADHD o’r enw ADD (anhwylder diffyg canolbwyntio) gan anawsterau o ran rheoleiddio sylw ac ychydig o anawsterau o ran gorfywiogrwydd a byrbwylltra.\nCamdybiaeth 3: Mae ADHD yn cael ei achosi gan ddull magu plant gwael\nYn eithaf aml, mae rhieni’n cael y bai gan eraill am ymddygiad eu plentyn oherwydd rhagdybiaethau, megis diffyg disgyblaeth i’r plentyn am ei weithredoedd.\nNid yw hyn yn wir gan fod ADHD yn gyflwr meddygol sy’n seiliedig ar yr ymennydd, lle mae plant yn ei chael hi’n anodd rheoli ymddygiad byrbwyll neu reoleiddio eu sylw; mewn gwirionedd, gallai cosbi plentyn â’r symptomau hyn yn gyson arwain at fwy o broblemau yn y dyfodol.\nCeir llawer o dystiolaeth hefyd fod ADHD yn rhedeg mewn teuluoedd a bod gan ffactorau genetig ran bwysig iawn wrth achosi ADHD.\nCamdybiaeth 4: Nid yw pobl ag ADHD ‘yn ymdrechu’n ddigon caled’\nGall llawer o bobl sy’n gweld plant yn ymddwyn mewn ffyrdd sy’n gysylltiedig ag ADHD dybio nad yw’r plant hyn ‘yn ymdrechu’n ddigon caled’ i ymddwyn a chanolbwyntio.\nMae hyn yn aml yn heriol iawn i’r unigolion hyn oherwydd gallant gyfleu eu symptomau drwy ymddygiadau sy’n gysylltiedig â diffyg diddordeb, diffyg cymhelliant ac anhrefn.\nY gwir yw bod y rhan fwyaf o’r plant hyn wir eisiau gweithio a chwblhau tasgau cystal ag eraill, ond gall hyd yn oed tasgau syml fod yn her llawer anoddach iddynt.\nCamdybiaeth 5: Nid yw merched yn dioddef o ADHD\nMae’n fwy cyffredin i fechgyn gael diagnosis o ADHD o’u cymharu â merched, ond mae rhai pobl o’r farn mai bechgyn yn unig sy’n dangos y cyflwr hwn, ac nid yw hyn yn wir.\nCredir ei bod hi’n anoddach adnabod ADHD ymhlith merched, yn rhannol oherwydd y gall eu hymddygiad fel plant fod yn llai gorfywiog ac yn llai tebygol o fod yn gysylltiedig ag ymddygiad aflonyddgar, sy’n golygu na fydd neb efallai’n sylwi ar eu symptomau ADHD eraill.\nAt hynny, gall y symptomau a ddefnyddir i roi diagnosis o ADHD fod yn haws eu hadnabod mewn bechgyn na merched.\nAm y rhesymau hyn, mae tueddiad i gydnabod ADHD merched yn hwyrach nag ADHD bechgyn neu, mewn rhai achosion, heb ei gydnabod o gwbl.\nCamdybiaeth 6: Yn y pen draw, mae pob plentyn yn tyfu allan o ADHD\nEr ei bod yn wir y gall symptomau ADHD newid dros amser neu hyd yn oed leihau yn ystod llencyndod neu oedolaeth, nid yw llawer o bobl yn tyfu allan ohono.\nYn y rhan fwyaf o achosion, mae plant ag ADHD yn tyfu’n oedolion ag ADHD a gall eu hanawsterau fod gyda nhw am weddill eu hoes.\nYn ogystal, efallai na fydd llawer o blant ag ADHD yn cael diagnosis tan yn nes ymlaen mewn bywyd – mae hyn yn amlach pan mai’r prif symptom sydd gan y plentyn neu’r person ifanc yw ei fod yn bell ei feddwl.\nEr gwaethaf hyn, mae yna lawer o ffyrdd y gall plant a phobl ifanc weithio o amgylch eu hanawsterau a chanolbwyntio ar eu cryfderau.\nCamdybiaeth 7: Mae ADHD yn gyflwr y rhoddir diagnosis ‘yn rhy aml’ ohono\nMae rhai pobl o’r farn bod ADHD yn gyflwr y rhoddir diagnosis yn rhy aml ohono a’i fod yn cael ei or-drin gan fod nifer y bobl sy’n cael diagnosis ohono wedi cynyddu yn ystod y blynyddoedd diwethaf.\nFodd bynnag, mae tystiolaeth newydd i awgrymu bod mwy o ymwybyddiaeth o’r cyflwr bellach, ac felly mae’n cael ei gydnabod yn well ymhlith plant.\nMae hyn yn golygu bod mwy o blant bellach yn cael eu nodi a’u cydnabod ond nid yw nifer gwirioneddol y plant ag ADHD wedi cynyddu.\nEffaith bosibl ADHD ar iechyd meddwl\nYn ôl gwaith ymchwil, mae ADHD yn aml yn gysylltiedig ag iechyd a lles gwannach i’r unigolyn a’i deulu.\nGellir cysylltu’r lleihad hwn o ran lles â ffactorau megis:\nAnhawster wrth ffurfio perthnasoedd\nGall y ffactorau hyn effeithio ar ddatblygiad unrhyw berson ifanc, ond i rywun ag ADHD sydd eisoes yn profi ei anawsterau personol ei hun fel cwblhau tasgau bob dydd, gall hyn fod yn niweidiol iawn i’w iechyd meddwl a gall effeithiau barhau wrth fod yn oedolyn.\nYn ffodus, mae yna bethau y gall rhieni, athrawon ac aelodau’r cyhoedd eu gwneud i helpu i sicrhau bod unrhyw berson ifanc ag ADHD yn cael ei gefnogi drwy ei heriau ac i helpu i roi hwb i’w hunan-barch a’i hyder.\nGellir canmol plant ag ADHD yn llai aml os yw eu hymddygiad yn heriol, ond mae’n hanfodol eu bod yn cael gwobrau, boed hynny ar lafar neu fel arall.\nGall hyn godi eu hunan-barch a’u helpu i ddatblygu delwedd fwy cadarnhaol ohonynt eu hunain a’u potensial.\nCynnal agwedd gadarnhaol\nCodi ymwybyddiaeth o ADHD\nMae’n bwysig iawn bod mwy o bobl yn ymwybodol o beth yw ADHD.\nFelly, y gorau yr ydym yn deall ADHD, y mwyaf o bobl ifanc a’u teuluoedd y gellir eu cefnogi a pho fwyaf y gellir lleihau’n sylweddol y stigma sy’n gysylltiedig â’r cyflwr hwn.\nNiwroamrywiaeth ac ADHD\nDros y blynyddoedd diwethaf, gwelwyd ymgyrch niwroamrywiaeth gynyddol sy’n ceisio newid sut rydym ni’n meddwl am ADHD a chyflyrau eraill fel anhwylder ar y sbectrwm awtistiaeth.\nYn hytrach na meddwl am y cyflyrau hyn mewn termau meddygol, mae niwroamrywiaeth yn ymwneud ag amrywiad mewn ymddygiadau dynol a’r ymennydd dynol.\nFelly, mae angen ystyried priodoleddau cadarnhaol ADHD hefyd oherwydd gallant arwain at lwyddiant mawr a boddhad mewn bywyd o dan yr amgylchiadau cywir.\nMae gan lawer o unigolion ag ADHD y gallu i fod yn greadigol iawn ac mae astudiaethau wedi dangos eu bod yn tueddu i fod yn feddylwyr ‘y tu allan i’r bocs’.\nWrth weithio yn unol â’u galluoedd a’u diddordebau, a gyda chefnogaeth eu cyflogwr, gallant dynnu ar eu sgiliau fel gor-ganolbwyntio er mwyn creu syniadau a gwaith sydd wedi bod o fudd mawr i sefydliadau gwaith, gan eu gwneud yn ased gwych i dîm.\nMae gan blant ag ADHD mewn amgylcheddau ysgol hefyd y gallu i gyflawni’n uchel iawn wrth weithio yn unol â hynny gyda galluoedd a diddordebau a gyda’r gefnogaeth gywir gan athrawon a chyfoedion.\nGwaith pawb yw sicrhau nad oes unrhyw blentyn yn cael ei adael ar ôl.\nMae angen derbyn, cynnwys a chredu mewn pob plentyn a pherson ifanc waeth beth fo’u hanghenion niwroamrywiol a datblygiadol.\nMargaret J. Wheatley – “Nid oes pŵer i newid yn fwy na chymuned yn darganfod yr hyn y mae’n poeni amdano.”\nRydym yn gweithio i ddeall yn well pam mae rhai pobl ifanc yn profi anawsterau niwroddatblygiadol fel ADHD neu awtistiaeth, a phroblemau iechyd meddwl fel iselder neu orbryder.\nEr mwyn ein helpu gyda’r gwaith pwysig hwn, mae angen gwirfoddolwyr arnom i rannu eu profiadau trwy gymryd rhan yn ein hymchwil.\nOs ydych yn rhiant neu ofalwr plentyn ag ADHD a byddai gennych ddiddordeb mewn darganfod mwy am ein hastudiaeth sydd ar ddod, gallwch gofrestru eich diddordeb yma a byddwn yn cysylltu â chi.\nCyflyrau rydym yn eu hastudio yn y Ganolfan Genedlaethol ar gyfer Iechyd Meddwl (NCMH): ADHD\nLet’s talk about ADHD lansiad animeiddio\nPodlediad Piece of Mind: ADHD gyda’r Athro Anita Thapar a Zoe Piper, sylfaenydd ADHD Connections


NATUR A CHYNNWYS: Deunydd syn ymwneud â pharatoi arddangosfa arbennig am Ranbarth Ceredigion Sir Dyfed (a oedd yn rhanbarth dan sylw y flwyddyn honno) ar gyfer y Sioe Amaethyddol Frenhinol Cymru 1983. Cofnodion, gohebiaeth, nodiadau, awgrymiadau ar gyfer yr arddangosfa, apêl am arian, deunydd cymysg arall.\nNATUR A CHYNNWYS: Deunydd syn ymwneud â pharatoi arddangosfa arbennig am Ranbarth Ceredigion Sir Dyfed (a oedd yn rhanbarth dan sylw y flwyddyn honno) ar gyfer y Sioe Amaethyddol Frenhinol Cymru 1983. Gohebiaeth, cofnodion, memoranda.\nNATUR A CHYNNWYS: Adran Gwasanaethau Diwylliannol Sir Dyfed: paratoi ar gyfer Eisteddfod Genedlaethol Aberteifi 1976 a Llanbedr Pont Steffan 1984. Gohebiaeth, memoranda, cynlluniaur ardangosfeydd, rhestri o luniau, nodiadau, cofnodion, deunydd cymysg arall.\nNATUR A CHYNNWYS: Cynhadledd Weithredol BBC/Sussex [BBC/Sussex Working Conference]: mynegai i bapuraur gynhadledd; adroddiad ar adnoddau clyweledol; papurau a gyflwynwyd ir Gynhadledd.


Vungle: Monetize eich App Symudol gyda Fideos In-App | Martech Zone\nMae'r gofod ap symudol yn un eithaf cystadleuol ac mae'r dyddiau o greu ap, codi ychydig o bychod, a disgwyl cael eich enillion ar fuddsoddiad ymhell y tu ôl i ni yn y mwyafrif o ddiwydiannau. Fodd bynnag, mae pryniannau mewn-app a hysbysebu mewn-app yn parhau i helpu i werthuso'r buddsoddiad anhygoel y mae datblygwyr apiau gêm a symudol yn ei fuddsoddi.\nVungle yw un o arweinwyr y diwydiant hwn, gan ddarparu SDK cadarn i gyhoeddwyr ar gyfer hysbysebion fideo rhyngweithiol i monetize eu apps, a rhoi cyfle anhygoel i hysbysebwyr fideo gyrraedd cynulleidfa symudol ymgysylltiedig. Mae rhai o'u cwsmeriaid wedi gweld cynnydd o 10x mewn monetization.\nMae hysbysebwyr yn dibynnu ar dechnoleg optimeiddio creadigol Vungle, targedu a darparu hysbysebion fideo HD i gyrraedd a chaffael defnyddwyr gwerth uchel ledled y byd. Mae'r cyhoeddwyr gorau yn dibynnu ar Vungle i redeg hysbysebion fideo rhyngweithiol sy'n gwella profiad y defnyddiwr, yn cynyddu ymgysylltiad defnyddwyr ac yn cynhyrchu mwy o refeniw. Mae Vungle yn graddio # 1 yn gyson ar gyfer cadw defnyddwyr traws-blatfform yn ôl mynegeion perfformiad symudol y diwydiant.\nMae Vungle wedi cronni 2.5 miliwn o wyliadau fideo ar draws 20,000 o gymwysiadau symudol gyda’u dull cyfunol o gymhwyso hysbysebion fideos i brofiad defnyddiwr brodorol.\nSefydlodd y Prif Swyddog Gweithredol Zain Jaffer y cwmni yn 2011 a'i ehangu'n llwyddiannus ledled y byd mewn pum mlynedd yn unig. Mewn gwirionedd, mae wedi presenoldeb sylweddol yn Tsieina (a'r rhanbarth APAC ehangach, o ran hynny), ac mae'n gweithio gyda phartneriaid datblygwyr a hysbysebwyr allweddol fel Zynga, EA, Smule, Google, Honda, Allstate, L'oreal, Coca-Cola a Nissan, Ymhlith eraill.\nMae Vungle yn cynnig hysbysebwyr sydd â'r gallu i:\nPrawf A / B. eich pobl greadigol mewn amser real ar draws eich apiau.\nAnogwch ddefnyddwyr i gymryd y camau a ddymunir gyda cardiau diwedd rhyngweithiol ar eich unedau ad.\nPenderfynwch ble mae'ch defnyddwyr yn gweld hysbysebion gyda lleoliadau ad hyblyg.\nTrwy gyhoeddi fideo mewn-app i raglen berthnasol, gall Vungle gynyddu caffaeliadau a gosodiadau defnyddwyr ap symudol eraill trwy dargedu cynulleidfaoedd ac apiau tebyg trwy brynu hysbysebion rhaglennol. Mae Vungle yn cynnig cyfnewidfa hysbysebion a marchnad breifat i gyrraedd cynulleidfaoedd premiwm yn yr apiau poethaf.\nDadlwythwch SDK Vungle\nTags: VIPafalhysbysebion fideo yn y gêmhysbysebion fideo rhyngweithioliOSmicrosoftcyfnewid hysbyseb fideo symudolhysbysebion fideo symudolprynu rhaglennolfideo rhaglennolprynu hysbyseb fideo rhaglennolads fideo


Dyfarnu contract adeiladu tai yn Aberhonddu - Powys\nDyfarnu contract adeiladu tai yn Aberhonddu\nMae contract i adeiladu'r datblygiad tai fforddiadwy cyntaf yng Nghyngor Sir Powys ar rent cymdeithasol am dros 40 o flynyddoedd wedi'i ddyfarnu i gwmni adeiladu o Gymru.\nPenodwyd JG Hale Construction Ltd o Gastell-nedd yn brif gontractwyr i adeiladu datblygiad o 32 o dai yn Aberhonddu i ddarparu cymysgedd o eiddo gydag 1, 2, 3 a 4 ystafell wely.\nMae'r cwmni, sy'n ymrwymo i ddefnyddio is-gontractwyr lleol, yn un o brif gwmnïau'r diwydiant adeiladu a thai modiwlar ac maen nhw wedi gweithio gyda nifer o gynghorau a chymdeithasau tai yng Nghymru.\nBydd y datblygiad gwerth £5.1m, a fydd yn cael ei adeiladu ar dir y cyngor i'r gogledd o Heol Y Ffynnon, yn darparu lletyau carbon-isel ar rent fforddiadwy.\nDywedodd y Cynghorydd James Evans, Aelod y Cabinet ar faterion Gwasanaethau Datblygu Economaidd, Tai a Rheoleiddio: "Rwy'n falch iawn fod Hale Construction Ltd wedi'u penodi'n gontractwyr arweiniol ar gyfer y prosiect arloesol hwn i ddatblygu tai cymdeithasol.\n"Dim ond y cyntaf yw'r datblygiad yma, a fydd yn diwallu anghenion y gymuned leol, ymhlith llawer o ddatblygiadau tai rydym yn eu cynllunio ar hyd a lled y sir. Bydd hefyd yn ein cynorthwyo i wireddu ein Gweledigaeth 2025 - i adeiladu o leiaf 250 o dai fforddiadwy ar draws y sir.\n"Rydym yn edrych ymlaen at weithio gyda JG Hale Construction Ltd yn ystod y prosiect adeiladu hwn."\nBydd pren o Gymru yn cael ei ddefnyddio fel rhan o'r gwaith adeiladu. Bydd y pren yn cael ei ddefnyddio ar gyfer y strwythur sylfaenol a hefyd y deunyddiau allanol, gan gynnwys y Cladin, y ffenestri a'r drysau, sy'n cefnogi Polisi Annog Pren y cyngor.\nCymeradwywyd y cynllun deniadol gan aelodau pwyllgor cynllunio APCBB am ei ymrwymiad i greu lleoedd, cynaliadwyedd a nodweddion amgylcheddol, gan gynnwys gwelliannau i ddarparu lle hamdden hygyrch ac annog teithio llesol.\nMae JG Hale wedi ymrwymo i weithio ar raglen hyfforddi lleol sy'n gysylltiedig â'r datblygiad a sefydlwyd gan Dai Powys mewn partneriaeth ag ysgolion a cholegau lleol a sefydliadau'r trydydd sector. Bydd myfyrwyr ysgol yn dysgu am effaith defnyddio pren lleol ac yn dylunio ac yn adeiladu rhai eitemau ar gyfer y cartrefi newydd.\nCyflwynodd Cyngor Sir Powys y tendr i alluogi'r gwaith i'r briffordd i amrywiol gontractwyr lleol, a dyfarnwyd ef i M H Davies Contractors Ltd o Bontsenni. Mae'r gwaith yma bron â dod i ben, a fydd yn caniatáu i JG Hale ddechrau ar y safle ar 10 Chwefror 2020.\nBydd y cynllun yn cael budd o gyfraniad gan Grant Tai Fforddiadwy Llywodraeth Cymru.\nDywedodd Andrew Collins, Rheolwr Contractau Hale: "Bydd y prosiect yn cynnwys 32 o dai a'r gwaith cysylltiedig. Pan fydd wedi'i gwblhau, bydd yn darparu tai o safon uchel sy'n rhagori ar safonau rheoliadau adeilad cyfredol. Bydd y tai hyn yn ychwanegiad gwych i stoc dai Powys. Edrychwn ymlaen at weithio gyda'n partneriaid yn y gadwyn gyflenwi leol i ddarparu gwaith a chyfleoedd hyfforddi gydol y prosiect."\nDywedodd David Harrhy, Rheolwr Gyfarwyddwr Hale Construction: "Mae JG Hale Construction yn falch iawn cael eu dewis gan Gyngor Sir Powys i gyflenwi cynllun mor arloesol i bobl Aberhonddu a'r cyffiniau. Edrychwn ymlaen at greu datblygiad newydd gwych o gartrefi o safon uchel i'r rheiny sydd â'r angen mwyaf amdanynt."


Compare Bible readings for Deuteronomium 15 in the BNET and the GNB - Bible Society\n1“Ar ddiwedd pob saith mlynedd, rhaid cyhoeddi fod dyledion yn cael eu canslo. 2Dyma beth sydd i ddigwydd: Rhaid i'r credydwr ddileu unrhyw ddyledion sydd gan bobl eraill iddo. Ddylai e ddim gorfodi run o'i gydwladwyr yn Israel i dalu'r ddyled. Mae'r amser i ganslo dyledion wedi dechrau. 3Gallwch hawlio ad-daliad gan bobl o'r tu allan, ond mae dyledion eich cyd-Israeliaid i gael eu canslo.\n4“Ddylai neb fod mewn angen yn eich plith chi, am fod yr ARGLWYDD yn mynd i'ch bendithio chi yn y wlad mae'n ei rhoi i chi, 5os byddwch chi'n ufudd ac yn cadw'r holl orchmynion dw i'n eu rhoi i chi heddiw. 6Bydd yr ARGLWYDD eich Duw yn eich bendithio, fel gwnaeth e addo. Bydd pobl Israel yn benthyg i wledydd eraill, ond ddim yn gorfod benthyca gan unrhyw un. Bydd Israel yn rheoli gwledydd eraill, ond fyddan nhw ddim yn eich rheoli chi.\n7“Os bydd un o bobl Israel, sy'n byw yn un o'ch pentrefi chi, mewn angen, peidiwch bod yn galon-galed ac yn grintachlyd. 8Yn lle hynny, byddwch yn garedig ac yn hael, a benthyg beth bynnag sydd arno'i angen. 9Gwnewch yn siŵr eich bod chi ddim yn meddwl pethau drwg pan mae'r seithfed flwyddyn (sef blwyddyn canslo dyledion) yn agosáu. Peidiwch meithrin agwedd anghywir tuag at eich cyd-Israeliad sydd mewn angen, a gwrthod benthyg iddo. Bydd e'n cwyno i'r ARGLWYDD amdanoch chi, a byddwch chi wedi pechu. 10Dylech chi fod yn frwd i'w helpu, a pheidio bod yn flin eich bod wedi gwneud hynny. Bydd yr ARGLWYDD yn talu'n ôl i chi, ac yn bendithio popeth wnewch chi. 11Bydd yna bobl dlawd yn y wlad bob amser, a dyna pam dw i'n dweud wrthoch chi am fod yn hael tuag at eich cydwladwyr tlawd.\n12“Os ydy un o'ch pobl, Hebrëwr neu Hebraes, yn gwerthu'i hun i chi, dylai weithio i chi am chwe mlynedd, ond yna ar ddechrau'r seithfed flwyddyn rhaid i chi ei ollwng yn rhydd. 13A pheidiwch ei anfon i ffwrdd yn waglaw – 14dylech roi defaid a geifr iddo, a digon o ŷd a gwin. Fel mae'r ARGLWYDD wedi bod yn hael atoch chi, rhaid i chi fod yn hael atyn nhw. 15Cofiwch eich bod chi wedi bod yn gaethion yn yr Aifft, a bod yr ARGLWYDD wedi'ch gollwng chi'n rhydd. Dyna pam dw i'n gorchymyn i chi wneud hyn heddiw.\n16“Ond os ydy'r gwas yn dweud, ‘Dw i ddim eisiau dy adael di,’ am ei fod yn hapus gyda ti a dy deulu, a bod bywyd yn dda arno, 17cymer fynawyd a gwneud twll drwy ei glust i'r drws. Wedyn bydd yn was i ti am weddill ei oes (ac mae'r un peth i'w wneud gyda dy forwyn).\n18“Paid cwyno os ydy'r gwas neu'r forwyn am gael mynd yn rhydd. Wedi'r cwbl, byddi wedi cael chwe blynedd o wasanaeth am hanner y gost o gadw gwas cyflog. Bydd yr ARGLWYDD dy Dduw yn bendithio popeth wnei di os byddi di'n ufudd.\nYr anifail cyntaf i gael ei eni\n19“Rhaid i bob anifail gwryw cyntaf i gael ei eni o'r gwartheg, defaid a geifr gael ei gadw i'w gyflwyno i'r ARGLWYDD. Peidiwch gwneud i'r ych cyntaf i gael ei eni weithio, na cneifio'r ddafad neu'r afr gyntaf i gael ei geni. 20Bob blwyddyn, dych chi a'ch teulu i'w bwyta o flaen yr ARGLWYDD yn y lle mae e wedi'i ddewis. 21Ond peidiwch aberthu anifail sydd â rhywbeth o'i le arno i'r ARGLWYDD – anifail sy'n gloff, yn ddall, neu gydag unrhyw beth arall o'i le arno. 22Cewch fwyta'r anifeiliaid hynny yn eich pentrefi, fel petai'n gig gasél neu garw. A gall pawb eu bwyta – y bobl sy'n lân yn seremonïol a'r rhai sydd ddim. 23Ond rhaid i chi beidio bwyta'r gwaed. Mae'r gwaed i gael ei dywallt ar lawr fel dŵr.


Gleision Caerdydd yn cymryd yr ysbail ym Mharc y Scarlets heno. - Scarlets Rugby\nGleision Caerdydd yn cymryd yr ysbail ym Mharc y Scarlets heno.\nKieran Lewis January 21, 2020 Newyddion yr Academi\nMae tîm dan 18 y Scarlets yn agor eu hail gam o gemau ym Mhencampwriaeth Graddau Oed WRU ym Mharc y Scarlets oer iawn heno.\nDechreuodd Josh Phillips yr ornest, aeth y ddwy ochr yn syth i ymosod. Scarlets yn ennill meddiant cynnar tra safodd amddiffynfa’r Gleision yn gryf.\nAeth Jake Thomas i wneud rhediad amdani o’r llinell hanner ffordd ond ni fu’n hir nes i’r dyfarnwr chwythu ei chwiban ac o gist Ben Burnell daw tri phwynt i’r Gleision i agor y sgorfwrdd. Llifodd ceisiau i mewn yn ystod yr hanner cyntaf gan yr ymwelwyr gydag Ellis Frackell, Jake Thomas a’r mewnwr Harvey Nash yn croesi’r gwyngalch gan roi’r tîm 20 pwynt i fyny o’r tîm cartref.\nLlifodd ceisiau i mewn yn ystod yr hanner cyntaf gan yr ymwelwyr gydag Ellis Frackell, Jake Thomas a’r mewnwr Harvey Nash yn croesi’r gwyngalch gan roi’r tîm 20 pwynt i fyny o’r tîm cartref.\nNi wastraffodd ymwelwyr unrhyw amser yn ystod yr ail hanner gyda chais yn yr ychydig funudau cyntaf gan yr asgellwr Theo Cabango. Disodlodd Scarlets ychydig o’r fainc i roi hwb arall i’r tîm yn erbyn ochr gref y Gleision. Gwelodd y Scarlets gofod yn yr amddiffynfa yn 22ain y Gleision ond mae’r aer oer yn bwrw’r bêl allan o ddwylo Luke Davies ac yn ei tharo ymlaen.\nBu capten y Scarlets Morgan Macrae yn cychwyn y bêl yn rholio i’r tîm cartref gyda chais heb fod ymhell o’r pyst ac mae Josh Phillips yn ychwanegu’r pwyntiau ychwanegol gyda throsiad llwyddiannus.\nMae’r Gleision yn dangos eu hymosodiad gyda sgarmes gyrru ar draws 22ain y Scarlets ’gyda Corben Evans yn cyffwrdd i lawr a Tyler Morris yn ychwanegu’r pwyntiau ychwanegol gyda’r trosiad. Mae Gleision Caerdydd yn parhau ar eu llwyddiant gyda Gwilym Evans yn croesi am eu seithfed cais a Tyler Morris yn ychwanegu’r trosiad.\nSiaradodd Kevin George, Rheolwr Datblygu Llwybr ar ôl y gêm: “Roedd yn ddiwrnod anodd, ac yn ganlyniad siomedig i ni. Chwaraeodd y Gleision yn arbennig o dda ac roeddent yn eithriadol yn yr ardal gyswllt nad oedd yn caniatáu i ni chwarae ein rygbi heno. Mae’n bryd nawr ail-grwpio ac ymlaen i’r Gweilch i ffwrdd a dyma ein ffocws nesaf nawr. “\nMae tîm y Scarlets dan 18 yn parhau â’u her i wynebu’r Gweilch i ffwrdd ddydd Mercher 29ain o Ionawr, CG 19:15 yn Clwb Rygbi Aberafon. Dilynwch eu taith yn fyw ar twitter @ScarletsAcademy i gael yr holl ddiweddariadau sgôr diweddaraf a newyddion tîm.\nCardiff Blues Under 18sRAGScarlets AcademyScarlets Under 18


Ffatri a gweithgynhyrchwyr llwybrydd atc cnc llinol Tsieina JCUT\nMae canolfan brosesu gwaith coed wedi'i chynllunio ar gyfer safonau uchel, gofynion uchel, graddfa uchel o awtomeiddio a chwsmeriaid pen uchel, sy'n addas ar gyfer amrywiaeth o bren solet, bwrdd dwysedd, bwrdd cyfansawdd, plastig caled, marmor artiffisial, acrylig a phrosesu màs deunyddiau eraill.\n1. Sefydlogrwydd y strwythur: mae'r strwythur dur cyfan wedi'i weldio gyda'i gilydd, sy'n cael ei drin trwy ddirgryniad (tymheru) heneiddio, a dim dadffurfiad ar ôl ei ddefnyddio yn y tymor hir.\n2. Gall Taiwan Syntec o system reoli ddiwydiannol perfformiad uchel, gydag ansawdd sefydlog rhagorol, cynnal a chadw da, reoli cwblhau prosesu 3D aml-haen, prosesu 3D cyflym, llyfn, cerfio a thorri.\n3. Modur gwerthyd wedi'i fewnforio o'r Eidal gwerthyd offeryn pŵer-oeri aer uchel HSD, manwl gywirdeb uchel, sŵn isel, cyflymder uchel, oes hir, gweithrediad llyfn i roi chwarae llawn i berfformiad uwch y peiriant.\n4. Gall yr Eidal wreiddiol a fewnforiwyd yn drilio rhes o fecanwaith cyfuniad drilio, fod yn gwblhau drilio, torri, cerfio, slot colfach, twll clo a phrosesau cymhleth eraill o gynhyrchu paneli drws.\n5. Gyriant servo Japan Yaskawa yn bwerus ar gyfer pob math o dorri a cherfio pren trwm.\n6. Mae'r canllaw llinellol yn mabwysiadu canllaw llinellol sgwâr wedi'i fewnforio gyda rhes ddwbl a phedair rhes o flociau sleidiau pêl, a all ddwyn llwyth trwm, rhedeg yn esmwyth a chynnal sefydlogrwydd uchel.\n7. Mae'r system newid offer yn mabwysiadu technoleg uwch ryngwladol, a all gyfnewid yr offer angenrheidiol yn ddeallus. Gall y gallu storio offer gyrraedd 12-16 darn.\n8. Tabl gyda bwrdd gwactod blaenllaw rhyngwladol, dwysedd bwrdd bakelite, dim dadffurfiad, arsugniad uchel, arsugniad cryf o wahanol ddefnyddiau, mae'r bwrdd peiriant hwn gyda dyfais codi awtomatig plât sugno yn fwy cyfleus i fod wedi ffurfio twll cloi drws pren a phrosesu rhigol colfach.\nCydnawsedd meddalwedd 9.Good: Yn gydnaws â MasterCAM, Type3, UG, AutoCAD, ArtCAM, Proe, JDpaint ac ati.\n1. Diwydiant dodrefn:\nDodrefn panel, dodrefn pwrpasol, cypyrddau, cwpwrdd dillad, pen gwely, dodrefn hynafol a phob math o ddodrefn panel wyneb cerfio blodau a phroses agor twll clo o gwblhau un-amser.\n2. Diwydiant addurno:\nPob math o furluniau addurnol, sgriniau, patrymau addurniadol, bwrdd tonnau tri dimensiwn, bwrdd amsugno sain a phrosesu cerfio addurniadol arall.\n3. Prosesu cynnyrch lled-orffen ategolion offer diwydiannol:\nProsesu dwfn o gynhyrchion lled-orffen fel countertops peiriannau gwnïo diwydiannol ac arwynebau cownter offer trydanol.\n4. Diwydiant offerynnau cerdd:\nProsesu pen gitâr, prosesu gitâr lled-orffen ac amrywiaeth o batrymau addurniadol o gerfio wyneb Offerynnau Cerdd a chynhyrchu wyneb crwm tri dimensiwn\n5. Diwydiant yr Wyddgrug:\nCynhyrchu manwl gywirdeb mowld pren, ewyn llwydni coll, llwydni bwyd (megis: mowld cacen lleuad) a mowldiau eraill.\n6. Diwydiant gwaith llaw:\nRhyddhad crefft, cerfio ffilm, tlws crog crefft, addurniadau ceir a chynhyrchu cerfio celf a chrefft eraill.\n7. Gwneud modelau pensaernïol\n8. Diwydiant hysbysebu:\nTorri a cherfio acrylig, gwneud modelau pothell acrylig, a bathodynnau ac arwyddion amrywiol o'r cerflun a'r cynhyrchiad.\nPeiriant Torri CNC R8 Uchel\nCylchgrawn offer 8 safle cylchgrawn newidiwr awto servo inline gyda synhwyrydd offer\nModur Modur servo Shanlong 1300W\nGyrrwr Gyrrwr servo Shanlong\nSystem reoli Shanlong 3042 i gyd mewn un system reoli\nCabinet Athro cabinet mawr\nLleihäwr Lleihäwr Shimpo Japan\nBlaenorol: Llwybrydd pren atc\nNesaf: Peiriant hwylio Atc


Gweddi Ddyddiol 2009 - The Church in Wales\nHafan Cyhoeddiadau Litwrgi Gweddi Ddyddiol 2009\nGweddi Ddyddiol 2009\nHyd at y 1950au Llyfr Gweddi Gyffredin 1662 (1664 yn Gymraeg) a ddefnyddid yn gyffredin mewn gwasanaethau cyhoeddus yn yr Eglwys yng Nghymru. Yn y 1950au, ynghyd â Thaleithiau eraill y Cymundeb Anglicanaidd, dechreuodd yr Eglwys yng Nghymru adolygu ei litwrgi, a’r canlyniad oedd Llyfr Boreol a Hwyrol Weddi 1984.\nFodd bynnag, gyda’r newid cymdeithasol a deallusol cyflym a fu yn yr eglwys a’r gymdeithas, ynghyd â darganfyddiadau litwrgaidd newydd, tyfodd y galw am litwrgi sydd hyd yn oed yn fwy cyfoes. Y canlyniad yw’r gyfrol newydd hon o Weddi Ddyddiol sy’n cynnwys, fel yr awgryma’i theitl, nid yn unig wasanaethau bore a hwyr ond deunydd hefyd at addoli ganol dydd ac yn hwyr y nos a chyfoeth o ddeunydd tymhorol. Dangosodd ein gwasanaethau Cymun diwygiedig a gyhoeddwyd yn 2004 y gallwn addoli mewn ffurfiau ac arddulliau newydd ac nad yw undod yn golygu unffurfiaeth trefn. Yn yr un ysbryd y cynigir y llyfr ychwanegol hwn o Weddi Ddyddiol. Rhaid i eglwys sy’n cymryd ei chenhadaeth o ddifrif sicrhau bod ei litwrgi yn hygyrch i bawb. Dangosodd ein gwasanaethau Cymun newydd y gall arddulliau cyfoes fynegi synnwyr o’r dwyfol.\nLlunir Cristnogion gan eu dull o weddïo a mynega eu dull o weddïo pwy ydynt. Ond fel y dywedodd un awdur “nid yw geiriau ond dechrau addoliad. Byrhoedlog ac amherffaith ydynt. Ceisiant lunio ffydd a chynnau defosiwn, heb hawlio eu bod yn llwyr ddigonol at y gwaith. Dim ond gras Duw a all gwblhau yr hyn sy’n ddiffygiol yn ein geiriau petrus ni.” Ni all yr un llyfr gweddi fod y gair olaf mewn addoliad, oherwydd y mae litwrgi yn fwy na geiriau. Ni all y gwasanaethau hyn ond darparu fframwaith i annog addoli. Yr hyn sy’n bwysig yw’r ysbryd y defnyddir y geiriau ynddo. Cynlluniwyd y llyfr i ateb anghenion cyfoes ac fe’i cynigir i’r eglwys yn y gobaith y bydd yn gyfrwng gweddi a moliant i Dduw, oherwydd “y mae’r eglwys yn bod i gynnig ar ran y byd y moliant yr anghofiodd y byd ei fynegi.”\nGweddi Ddyddiol 2009 (Word)\nSalmau Gweddi Ddyddiol 2009 (Word)


Rhyddid i Manu Brabo! | Asturias yn Gymraeg\nCyhoeddwyd gan: cathasturias | Ebrill 10, 2011\nRhyddid i Manu Brabo!\nMae’n wythnos ers i Manu Brabo (Manuel Varela ar ddogfenni swyddogol) a’i dri chyd-weithiwr gael eu cipio yn Libia. Mae dau’r o’r tri arall yn dod o’r Unol Daleithiau, y llall o Dde Affrig. Brodor o Gijon, Asturias, yw Manu, ac ar ddechrau gêm Sporting Gijon (ie, y tîm wnaeth maeddu Real Madrid) yn erbyn Osasuna heddiw fe gafwyd gwrthdystiad gan y ffotograffwyr oedd yno i dynnu lluniau’r chwarae. Pob un yn dodi ei gamera ar lawr ac yn dangos ei lun.\nFel arfer wrth gwrs y lluniau a dynnwyd ganddo fyddai’n siarad drosto. Bachan 30 oed, sydd wedi treulio’r 5 mlynedd diwethaf fel ffotograffydd ar ei liwt ei hunan yn rhai o lefydd mwyaf anodd y byd. O slymiau Buenos Aires i byllau copr Bolivia, o Balesteina i Kosovo, Haiti ac yn awr Libia. Roedd yn ddigon adnabyddus yma yn Asturias: ychydig fisoedd yn ôl bu arddangosfa o’i waith yn Haiti yn mynd o gwmpas y trefi.\nMae’r perygl sy’n wynebu newyddiadurwyr mewn rhyfel, ac yn arbennig felly ffotograffwyr, sy’n gorfod mynd lle mae’r ymladd i gael eu lluniau, yn rhywbeth sydd yn cael ei dderbyn. Y cwbl fedr rhywun ei wneud yw ceisio gweithio mewn ffordd ddiogel. Ac mewn rhyfel cartref lle mae’r ddwy ochr yn gwisgo’n debyg a’r ymladd yn symud o gwmpas heb lawer o siâp na strategaeth, mae hynny’n anodd. Yn anos fyth i rywun sy’n gweithio ar ei ben ei hun, heb fod yn rhan o griw a heb gwmni mawr y tu ôl iddo; dyna pam roedd y pedwar yn teithio gyda’i gilydd.\nRhyddid yn awr i Manu Brabo, ei gyd-deithwyr, a phawb sy’n cael eu dal yn anghyfreithlon am geisio dod â’r newyddion a’r lluniau inni.\nCofnodwyd yn Asturias, rhyfel | Tagiau: ffotograffwyr, Libia, Manu Brabo, rhyfel\n« Pigion Diwrnod o Haul\n‘Biutiful’ go iawn »


LEGO 71209 Cyfres Minifigures Collectible 21: delweddau swyddogol y 12 nod\n01/12/2020 - 16:36 Newyddion Lego Cyfres Minifigures LEGO 2021 newydd\nDiwedd yr ataliad ynglŷn â'r gwahanol gymeriadau a fydd yn rhan o'r gyfres nesaf o minifigs "generig" i'w casglu, mae LEGO newydd ddadorchuddio rhai delweddau o'r 21ain gyfres sy'n dwyn y cyfeiriad 71029.\nDylid nodi bod nifer y cymeriadau sydd i'w dwyn ynghyd bellach wedi gostwng i 12. Ni fydd pris cyhoeddus y bag yn newid, mae'n parhau i fod yn sefydlog ar 3.99 € ond dylai'r blychau o 36 bag a fydd ar gael yn fuan ganiatáu yn blwmp ac yn blaen cyfyngu'r toriad yn ôl eu dosbarthiad. Cyhoeddi argaeledd ar gyfer 1 Ionawr, 2021 ar y siop ar-lein swyddogol.\nGwisg Pug Guy\nGuy Heddlu Gofod\nYn Minifigure Maddness: cynigion cyfredol\n14/11/2020 - 22:19 Newyddion Lego Cyfres Minifigures siopa\nAr hyn o bryd mae gan Minifigure Maddness ychydig o gynigion a allai fod o ddiddordeb i'r rhai sydd ar goll un neu fwy o setiau o fân-luniau clasurol neu Harry Potter i'w casglu. Mae'r gostyngiadau a gynigir yn ymwneud â blychau o 60 sachets, efallai y byddwch yn dod at eich gilydd yn y pen draw i rannu cynnwys y blychau hyn ac ailwerthu'r dyblygu i gyfyngu ar dorri.\n10 € gostyngiad ar unwaith ar y blychau canlynol o 60 sachets gyda'r cod HOTH74 :\n71021 Cyfres Minifigures Collectible 18 (2018)\n71025 Cyfres Minifigures Collectible 19 (2019)\n71027 Cyfres Minifigures Collectible 20 (2020)\n15 € gostyngiad ar unwaith ar y blwch canlynol o 60 sachets gyda'r cod HOTH76 :\n71022 Cyfres 1 Harry Potter Minifigures (2018)\nOs ydych chi'n hoffi'r traddodiad o craceri Nadolig, mae'r arwydd yn cynnig amrywiad cartref gyda minifigure yn y thema. Rhain craceri yn cael eu gwerthu fel set gyda thri minifigs gwahanol a gallwch chi dalu'r lot 12 € yn lle 15 € gyda'r cod HOTH72.\nTUDALEN 3 O 29<TUDALEN BLAENOROL123456TUDALEN NESAF>TUDALEN DIWETHAF "


04 07 2017 Lansio cynnig Tocynnau Gyda’r Nos ar gyfer y Bencampwriaeth Agored i Golffwyr Hŷn - Cyngor Bwrdeistref Sirol Pen-y-bont ar Ogwr\nLansio cynnig Tocynnau Gyda’r Nos ar gyfer y Bencampwriaeth Agored i Golffwyr Hŷn\nCyflwynwyd cynnig cyffrous am y tro cyntaf, a fydd yn rhoi cyfle i gefnogwyr golff gael tocyn ‘mynediad hwyr’ i ddau ddiwrnod cyntaf y Bencampwriaeth Agored i Golffwyr Hŷn, a gyflwynir gan Rolex, yng Nghlwb Golff Brenhinol Porthcawl.\nAr ôl 3pm ddydd Iau, 27 Gorffennaf a dydd Gwener, 28 Gorffennaf, bydd gwylwyr yn cael prynu Tocyn Gyda’r Nos (am £13.50 ymlaen llaw neu £15 wrth y fynedfa) i wylio enwogion y gêm yn chwarae wrth i’r haul fachlud dros un o gyrsiau glan y môr godidog Cymru.\nMae’r cynnig, sy’n dilyn polisi llwyddiannus yr R&A o gyflwyno Tocyn Gyda’r Nos ar gyfer y Bencampwriaeth agored yng Nghlwb Golff Royal Troon y llynedd, yn rhoi cyfle gwych i unrhyw un, sy’n gorffen gweithio yn gynnar neu nad yw’n gallu cyrraedd Clwb Golff Brenhinol Porthcawl yn gynharach yn y dydd, i gael y wefr o wylio Golffwyr Hŷn o safon fyd-eang.\nGan fod disgwyl i’r cystadlu barhau tan tua 8.30pm, mae’r Tocyn Gyda’r Nos yn cynnig dewis wedi’i brisio’n ddeniadol i wylio rowndiau cynnar y Bencampwriaeth Agored i Golffwyr Hŷn, sy’n dod i ben ar benwythnos 29 a 30 Gorffennaf.\nMeddai Johnnie Cole-Hamilton, ar ran y Bencampwriaeth Agored i Golffwyr Hŷn: Rydym ni’n falch o gyflwyno Tocynnau Gyda’r Nos yn y Bencampwriaeth Agored i Golffwyr Hŷn er mwyn cynnig dewis deniadol arall i bobl allu dod i’r Bencampwriaeth. Mae Tocynnau Gyda’r Nos wedi bod yn boblogaidd iawn yn y Bencampwriaeth Agored ac rydym ni’n gwybod y gall cefnogwyr fwynhau sawl awr o golff rhagorol ar yr adeg hon o’r dydd. Mae’n argoeli i fod yn wythnos anhygoel arall yng Nghlwb Golff Brenhinol Porthcawl ac rydym ni’n edrych ymlaen at gael gweld golffwyr hŷn gorau’r byd yn chwarae.”\nMae’r trefniadau tocynnau gyda’r nos newydd yn dilyn y penderfyniad i wneud y Bencampwriaeth yn fwy fforddiadwy i bobl iau, drwy gyflwyno Tocynnau Ieuenctid am £16 yn unig ar gyfer pobl ifanc rhwng 17 a 24.\nMae plant a phobl ifanc dan 16 oed, pan eu bod yng nghwmni oedolyn, yn cael mynd i mewn am ddim, a cheir parcio am ddim yn agos at Gwrs Golff Brenhinol Porthcawl hefyd.\nBydd nifer o sêr enwog Golff Pobl Hŷn yn ymgynnull yng Nghlwb Golff Brenhinol Porthcawl, gan gynnwys Bernhard Langer, Tom Watson, Fred Couples, John Daly, Ian Woosnam a Colin Montgomerie, yn ogystal â llu o bencampwyr Prif Bencampwriaethau eraill o bob cwr o’r byd.\nMae tocynnau ar werth ar hyn o bryd ac mae pecynnau lletygarwch ar gael hefyd. Ar gyfer pob math o docynnau ac i gael rhagor o wybodaeth ewch i www.senioropenchampionship.com neu ffoniwch 0800 023 2557.


Datblygu ac adfywio economaidd - CLILC\nPennaeth Tîm Arolygu ar y Cyd\nMae rôl bwysig i’r awdurdodau lleol ynglŷn â gwella economi Cymru, nid yn unig trwy fentrau datblygu economaidd penodol ond trwy greu’r amgylchiadau economaidd er ffyniant masnachol, hefyd. Trwy eu gwasanaethau, mae’r awdurdodau lleol ar flaen y gad o ran cynnal yr isadeiledd cludo angenrheidiol, defnyddio pwerau rheoleiddio mewn meysydd megis iechyd amgylcheddol a chynllunio, gwella mannau cyhoeddus, gwella medrau trigolion i’w helpu i ddod o hyd i swyddi a gweithio gyda’r bobl sydd heb weithio ers tro.\nMae awdurdodau lleol yn bartneriaid allweddol ar gyfer darparu nifer o raglenni a mentrau Llywodraeth Cymru yn yr ardal hon gan gynnwys Targedu Buddsoddiad Mewn Adfywio, Adeiladu ar gyfer y Dyfodol, Benthyciadau Canol Tref a Thasglu’r Cymoedd.\nYn fwy diweddar mae awdurdodau lleol wedi bod yn annog datblygiad economaidd ar draws y pedwar rhanbarth yng Nghymru gyda Bargeinion Dinesig a Bargeinion Twf yn Ne Ddwyrain a De Orllewin Cymru a Bwrdd Uchelgais Economaidd Gogledd Cymru a’r Bartneriaeth Tyfu Canolbarth Cymru. Mae Partneriaethau Sgiliau Rhanbarthol yng Ngogledd Cymru, De/ Orllewin/Canol a’r De Ddwyrain yn asesu’r galw am lafurlu a chyflenwi a gwneud argymhellion ar gyfer darparu hyfforddiant o ganlyniad i ofynion a ragwelir yn y dyfodol. Mae’r Bargeinion Twf a Dinesig yn cael eu datblygu gyda Llywodraethau Cymru a’r DU, gydag ystod eang o brosiectau wedi eu dylunio i gyflawni twf cynhwysol a hunan-gynhaliol.\nDyma’r heriau ym maes datblygu economaidd:\nI fod yn wasanaeth llywodraeth leol a werthfawrogir, sy’n darparu’r agenda ataliol drwy gynnal cymunedau a helpu unigolion i wireddu eu potensial\nI gyflawni gwir gydgynhyrchiad cynlluniau rhanbarthol a’u darparu drwy weithio gyda phartneriaid ym mhob un o’r rhanbarthau a chyfrannu at amcanion economaidd cenedlaethol\nI fwyhau’r cyllid sydd ar gael ar gyfer datblygiad economaidd ac adfywio prosiectau ar ôl i’r DU adael yr UE\nI chwarae rôl arweiniol yn agenda economaidd a sgiliau rhanbarthol\nI sicrhau bod y math o ddatblygiad a gynhelir yn gynaliadwy\nMae rhagor o wybodaeth gan: Tim Peppin


Llyn Creiniog - Wicipedia\nMae Llyn Creiniog yn llyn a chorsdir ger Llansannan yn Sir Conwy sydd wedi'i ddynodi'n Safle o Ddiddordeb Gwyddonol Arbennig yng Nghymru (SoDdGA neu SSSI) ers 01 Ionawr 1979 fel ymgais gadwraethol i amddiffyn a gwarchod y safle. Mae ei arwynebedd yn 3.4 hectar. Cyfoeth Naturiol Cymru yw'r corff sy'n gyfrifol am y safle.\nLlyn bychan iawn yw Llyn Creiniog, a amgylchynir gan dir corslyd.\nWedi dod o "https://cy.wikipedia.org/w/index.php?title=Llyn_Creiniog&oldid=9830852"\nNewidiwyd y dudalen hon ddiwethaf ar 8 Mawrth 2020, am 06:45.


Ffrangeg - UG - Coleg Caerdydd a'r Fro\nFfrangeg - UG\n31 Awst 2020 — 21 Mai 2021\nCwrs Safon Uwch Gyfrannol Ffrangeg un flwyddyn yw hwn ac mae’n addas ar gyfer myfyrwyr sy'n dymuno gwella eu gwybodaeth bresennol o Ffrangeg. Mae’r cwrs yn ddelfrydol os ydych chi eisiau datblygu gwell dealltwriaeth o gymdeithas, iaith a diwylliant Ffrainc. Byddwch hefyd yn elwa’r o'r cwrs hwn os ydych chi angen defnyddio Ffrangeg ar gyfer gwaith, astudio, hyfforddiant neu weithgareddau hamdden.\nByddwch yn datblygu’r pedair sgil – siarad, gwrando, darllen ac ysgrifennu. Bydd y cwrs hwn hefyd yn darparu mewnwelediad i agweddau diwylliannol gwledydd ble siaredir Ffrangeg, yn ogystal â darparu’r cyfleoedd i fyfyrwyr archwilio materion cyfoes.\nBydd gennych fynediad at amrywiaeth o adnoddau amlgyfrwng a TG. Gall myfyrwyr ddefnyddio’r cyfleusterau TG yn y coleg wedi eu lleoli yn y Canolfannau Dysgu ac yn yr Ystafelloedd Mynediad Agored ble mae cymorth ar gael. Cynigir cyngor, help ac anogaeth i fyfyrwyr nad ydynt yn gyfarwydd â defnyddio TGCh hefyd. Dysgir gramadeg Ffrangeg ym mhob cyfarfod ac fe’i hatgyfnerthir gydag ymarferion a thaflenni cymorth y gellir eu cyrchu trwy Moodle (amgylchedd dysgu rhyngrwyd y Coleg).\nBydd cyfleoedd hefyd i ddatblygu sgiliau llafar gyda siaradwyr Ffrangeg brodorol. Darperir ac anogir cysylltiadau gydag ysgolion yn Ffrainc a Quebec hefyd.\nHamdden a Ffyrdd o Fyw yn cynnwys teithio a thwristiaeth, chwaraeon, hobïau, adloniant, arferion, traddodiadau, byw'n iach - iechyd a maeth, diet ac ymarfer corff; byw’n afiach - cyffuriau, AIDS, ysmygu, alcohol, ac ati.\nYr Unigolyn a Chymdeithas yn cynnwys perthnasau a chyfrifoldebau, materion rhywedd, diwylliant ieuenctid (gwerthoedd, grwpiau cyfoedion, ffasiwn a thueddiadau ac ati), addysg, hyfforddiant galwedigaethol a gyrfaoedd y dyfodol.\nAsesir y cwrs hwn trwy arholiad yn cwmpasu pedair sgil iaith siarad, gwrando, darllen ac ysgrifennu. Mae myfyrwyr yn sefyll dau arholiad FN1 (Llafar 12-15 munud yn Ebrill/Mai) ac FN2 (Arholiad 2.5 awr Gwrando, darllen ac ysgrifennu ym Mai).\nElan 1 (CBAC) gan Danièle Bourdais a Gill Maynard\nLlyfr gwaith gramadeg Elan a CD gan Gill Maynard a Marian Jones


Crychddail eddiog - Wicipedia\nRhywogaeth: F. fimbriata\nMath o blanhigyn, di-flodau, ac un o lysiau'r afu yw Crychddail eddiog (enw gwyddonol: Fossombronia fimbriata; enw Saesneg: fragile frillwort). O ran tacson, mae'n perthyn i urdd y Fossombroniales, o fewn y dosbarth Jungermanniopsida.\nMae’r rhywogaeth hon i’w chanfod mewn rhyw dri lle yng Nghymru, ac felly hefyd yn Iwerddon; fe'i ceir hefyd mewn un lle yn Lloegr a tua dwsin o lefydd yn yr Alban.\nMae'r dail yn wyrdd i felyn-wyrdd sy'n rhoi golwg unigryw ar y planhigion yma. Mae'n tyfu ar ochr ffyrdd neu lwybrau graeanog ar bridd llaith ar ymyl nentydd a llynnoedd ac ar dir wedi'i sathru gan wartheg lle mae traciau da byw yn cwrdd â nentydd ar dir pori ar yr ucheldir.\nSafonwyd yr enw Crychddail eddiog gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Crychddail_eddiog&oldid=9354319"